"TAK PERNAH LAGI BUKA SYARIKAT..." - NORLIA GHANI TERKEJUT TIDAK LAYAK TERIMA BAKI BPN

"Pada awalnya saya layak dan sudah pun terima pembayaran awal BPN pada April lalu dan sepatutnya akan terima baki selebihnya seperti orang lain. Tapi tiba-tiba bila saya periksa, tak layak pula. Jadi, saya dan anak pergi la LHDN untuk bertanyakan perkara itu dan terkejut bila diberitahu yang saya tak layak sebab ada syarikat.

"Pihak LHDN cakap mungkin ada orang guna nama atau saya ada tanda tangan untuk mana-mana syarikat. Setahu saya memang tak pernah lagi saya buka syarikat atau mungkin saya sendiri yang bersikap cuai atau tak sedar beri tanda tangan pada kenalan.

"Benda itu saya tak perasan pula dan tak ingat," kata pelakon veteran Norlia Ghani yang terkejut apabila diberitahu tidak layak untuk mendapat bayaran baki Bantuan Prihatin Nasional (BPN) sedangkan pembayaran fasa pertama sudah diterima pada awal April lalu dan dia bertambah musykil apabila pihak Lembaga Hasil Dalam Negeri (LHDN) memberitahu namanya berdaftar pada sebuah syarikat.

BPN adalah inisiatif untuk membantu rakyat seperti yang diumumkan Perdana Menteri, Tan Sri Muhyiddin Yassin dalam Pakej Rangsangan Ekonomi Prihatin Rakyat bernilai RM250 bilion. Dalam pengumuman berkenaan jumlah keseluruhan pembayaran BPN membabitkan RM9.24 bilion akan dibayar dalam dua fasa.

Klik untuk gambar besar

Kerajaan telah membuat pembayaran fasa pertama BPN secara berperingkat pada 4 hingga 15 April manakala fasa kedua akan diagihkan pada bermula Mei. Dalam pada itu, Norlia atau nama penuhnya Norlia Ghani Abdul Hamid, 72, berkata, dia tidak terlalu meletakkan harapan untuk mendapatkan bantuan tersebut memamdangkan ramai yang mengalami nasib yang sama sepertinya.

Namun Norlia berharap wabak Covid-19 berakhir dengan segera supaya dia dapat bekerja seperti biasa: "Sebenarnya masa saya di LHDN, saya ada jumpa ramai orang yang turut berkongsi nasib yang sama seperti saya apabila mereka dikatakan tidak layak sebab mempunyai syarikat sedangkan tidak pernah ada pun.

"Tapi saya pasrah sekiranya tidak dapat bantuan tersebut. Cuma, saya berasa hairan tiba-tiba saya tak layak, sebab itu saya pergi check di LHDN. Sebenarnya apa yang saya harapkan Covid-19 cepat berakhir. Bila wabak ini berakhir, saya dapat kerja semula walaupun tak ada la banyak penggambaran. Tapi sekurang-kurangnya saya dapat mencari rezeki sendiri," ujarnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN MARAH HADY... 'LEMAHNYA' JURI MENILAI BAKAT NAQIU" - KHIR RAHMAN

"Malas nak cerita banyak.. kalau 'bintang' lah yg dicari.. Naqiu lah jualannya..  GV adlh program yg bersifat 'sekadar hiburan'.. jangan la ambik serius sangat.. sebarang keputusan adalah utk dijadikan 'talking point'.. demi business.. so relaks je. Sementara itu.. dlm masa yg sama.......... (haa sila sambung).

"Yg paling penting.. jangan sesekali marah kpd Hardy Mirza.. bukan dia yg membuat keputusan utk melepaskan 2 juara. 'Kejujuran' dan 'kuasa' keputusan adlh tanggungjawab Juri dan Astro.. hanya mrk yg boleh mengiyakan mahupun menidakkan permakahan yg didakwa sama itu.

"Sy faham.. pahat yg berbunyi ini sebenarnya bukanlah krn menafikan rezeki Hardy, sebaliknya krn terasa akan 'lemahnya' juri dlm menilai pelbagai bakat/versatile/zat bintang yg ada pd Naqiu.. hingga seolah2 rezeki Naqiu sbg juara mutlak pula dinafikan apabila akur pd permahakan.

Klik untuk gambar besar

"Typo, maksud sy 'permakahan'. Apapun.. keputusan 2 juara ini tak ada kene mengena dengan kekalahan 0-2 Man U kpd Watford pd sekitar waktu yg sama semalam.. malah takda kena mengena dgn keputusan KWSP utk minta pemegang akaun yg kritikal di hospital utk dtg dan sign sendiri," demikian ulas pelakon Khir Rahman.

Khir meminta meminta orang ramai agar tidak terus membuat spekulasi dan menghukum kedua-dua juara Gegar Vaganza 2019 atas keputusan malam Ahad lalu. Jelas Khir, baik Naqiu mahupun Hady Mirza kedua-duanya tidak seharusnya menjadi tempat untuk peminat meluahkan ketidakpuasan hati.

GV2019 melakar rekod apabila buat pertama kalinya menobatkan Naqiu dan Hady Mirza sebagai juara bersama. GV sebelum ini pernah menobatkan Ayai Ilusi, Siti Nordiana, Azharina, Aishah dan Noryn Aziz sebagai juara musim-musim terdahulu.

www.myartis.com / Sumber & foto: Astro Gempak & Twitter Khir Rahman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHERRY IBRAHIM TAK MAHU PEKERJA HILANG PENDAPATAN - PERTAHAN GUNA DUIT SIMPANAN & JUAL BARANG SALON

"Tidak mudah sebenarnya menguruskan perniagaan sendiri dan saya pernah melalui situasi zero income ketika pandemik sebelum ini. Lebih teruk lagi saya juga terpaksa berpindah lot kedai dan pastinya memerlukan banyak duit untuk ubah suai kedai baharu dan lama.

"Saya terpaksa buat apa sahaja yang boleh menjana pendapatan ketika itu seperti menjual produk-produk di salon," demikianlah ujar pelakon Sherry Ibrahim dimana dia melalui waktu sukar ketika menguruskan perniagaan salon rambut miliknya sendiri sewaktu negara berdepan dengan pandemik C0V1D.

Disebabkan tidak boleh beroperasi, Sherry, 39, berkata, dia terpaksa menggunakan duit simpanannya untuk membayar sewa kedai dan gaji kakitangan. Biarpun berdepan kesukaran, Sherry berkata, dia cuba mempertahankan perniagaan itu demi kakitangannya. Dia bersyukur berkat doa dan usaha akhirnya perniagaan itu kini sudah boleh kembali beroperasi seperti biasa.

Klik untuk gambar besar

"Ketika berdepan dengan kesukaran itu saya harus fikir juga tentang nasib kakitangan jika mereka diberhentikan. Saya percaya jika kita sorang majikan sayang akan kakitangannya, mereka akan lebih menghargai kita. Mereka masih lagi bekerja sehingga hari ini. Waktu sukar saya sentiasa berdoa dan syukur urusan dipermudahkan dan duit sentiasa datang," tuturnya.

Sementara itu, dalam perkembangan kerjaya seni, Sherry memberitahu dia baru sahaja selesai merakamkan lagu duet yang bakal dijadikan OST sebuah drama. Menurut Sherry yang merupakan salah seorang peserta The Masked Singer (TMS) musim kedua, program tersebut telah membuka matanya untuk lebih menyerlahkan bakat dalam bidang nyanyian.

"Penyertaan dalamn TMS telah membuka hati saya untuk lebih serius dalam bidang nyanyian. Bukan bermakna saya tamak dan nak buat semua perkara, tetapi saya mahu serlahkan bakat dalam bidang nyanyian ini," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR & VIDEO - WAWA ZAINAL BELUM SEDIA HAMIL LAGI

Gambar romantik Wawa Zainal bersama Aeril Zafrel yang jarang-jarang dapat kita lihat sebelum ini. Lebih menarik, mereka juga berkongsi gambar terbaru anak mereka Ahmad Fakharuddin Attar.

Artikel terdahulu:

GAMBAR MENARIK SANA SINI - PART 5

"Budak kecik ni kan suka isap kaki dia.. nak adik ke? hahahha no... no.. blom masanya sayang," ujar Wawa seolah mengusik suaminya.

Nampaknya, seperti kata Wawa... Attar dan Aeril kena bersabar sikit jika nak peluk adik baru. Ahak!

Klik gambar untuk imej besar

Gambar keluarga Wawa

IMBAS KEMBALI: KOLEKSI GAMBAR ATTAR

VIDEO MENARIK:


SHUHAIMI LUA MASUK HOSPITAL, ALAMI TEKANAN DARAH MENDADAK

Pengarah dan penerbit Shuhaimi Lua telah mengalami muntah-muntah ketika berada di lokasi penggambaran drama bersiri 'Oh Mu Hantaran' sehingga dikejarkan ke hospital selepas tekanan darahnya naik mendadak, semalam.

"Semalam, seperti biasa saya berada di set penggambaran Oh My Hantaran. Sewaktu makan tengah hari, saya muntah-muntah. Pembantu peribadi saya seterusnya membawa saya ke pusat perubatan di Jalan Pahang sebelum dipindahkan ke pusat perubatan lain di Damansara," katanya.

Ditanya mengenai punca tekanan darahnya naik mendadak, Shuhaimi tidak menolak cuaca menjadi punca utama di samping perkara lain yang membuatkannya tertekan.

"Mungkin sebab cuaca terlalu panas membuatkan tekanan darah saya melambung. Selain itu, saya juga risaukan keadaan pelakon drama saya, Noki yang sakit selama 18 hari.

"Selain itu, faktor lain yang membuatkan saya banyak berfikir dan tertekan adalah mengenai gelembung yang ditetapkan untuk penggambaran dan pelbagai operasi yang menyulitkan keadaan," jelasnya.

Dia bagaimanapun meminta pihak hospital supaya memberikan kebenaran kepadanya untuk kembali bekerja: "Saya minta untuk keluar dari hospital hari ini kerana kerja semakin bertambah. Memang rezeki semakin bertambah, jadi sebab itulah saya kena kembali bekerja secepat mungkin," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALHAMDULILLAH - SERINA REDZUAWAN BERTEKAD BERHIJAB SEPENUHNYA

"Alhamdulillah, sempena Syawal yang mulia, saya mengambil kesempatan ini untuk memaklumkan saya sudah berhijab. Memang bukan mudah membulatkan tekad, perlu ada pengorbanan dan guru yang memberi tunjuk ajar. Selain itu, kata semangat dan dorongan daripada keluarga serta sahabat tersayang juga membantu saya untuk terus istiqamah.

"Selalu orang bercakap, hidayah itu milik Allah dan apabila pintu hati sudah dibuka, jangan dipersia-siakan. Saya kena kuatkan hati ini dan pilih kawan yang betul untuk dijadikan pendorong supaya terus istiqamah dengan keputusan yang dibuat.

"Doakan saya istiqamah," demikian kata anak kepada cef selebriti, Chef Wan (Redzuawan Ismail) iaitu pelakon Serina Redzuawan, 36, yang mengumumkan dirinya sudah berhijab dan memberitahu dia membuat keputusan tersebut sempena mengambil keberkatan Syawal yang masih diraikan, menerusi laman Instagram (IG), semalam.

Klik untuk gambar besar

Pelakon drama 'Akademi Polis' itu yang memuatnaik beserta beberapa keping gambar dia sudah bertudung sepenuhnya ini juga berterima kasih kepada Ustazah Asma' Harun yang banyak memberikan inspirasi serta ilmu kepada dirinya: "Doakan Serina Istikhomah. Sama sama kita perbaiki kelemahan diri untuk jadi insan lebih sempurna".

Serina berkata, dia enggan mempersia-siakan hidayah yang diberikan Allah apabila digerakkan hati untuk melunaskan tuntutan terhadap wanita Islam. Susulan perkongsian itu, ruangan komen di IG Serina dipenuhi pelbagai reaksi positif, termasuk daripada rakan selebriti seperti Zarina Zainuddin, Zakiah Anas dan Tunku Hanis.

Selain berlakon, ibu kepada dua cahaya mata iaitu Tristan Tareef O'luanaigh, 8, dan Isabella Safiyya O'luanaigh, 7, itu juga aktif menceburi dunia perniagaan. Apapun, sama-sama kita doakan untuk pelakon yang popular menerusi filem 'Mr Cinderella' dan 'Hingga Hujung Nyawa' itu dan untuk diri kita juga.

www.myartis.com / Sumber & foto: Berita Harian & Instagram Serina Redzuawan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN SAMPAI SAYA SAMAN..." - ALIFF SYUKRI & ISTERI NAFI BABY GIRL ADA IG

"Anak saya ini tiada akaun Instagram tolong berhati hati kepada mereka yang mengambil kesempatan.. 2.8kg sahaja.. tak cukup hari pagi anak abah dah nak keluar... anak abah paling kecil lahir..paling cepat menangis, paling besar mataya..

"Siapa yang nak tengok muka saya anak abah yang paling comel ini korang boleh buka dekat YouTube tv Telajak laris 03:00 petang.. #harumansyurga lagu Ini abah ciptakan untuk mereka yang mempunyai bakal cahaya mata yang akan menyinari kehidupan korang untuk lebih bahagia semoga korang gembira dengan video yang kami buat sendiri ini..

"Jgn sampai sy saman.. Jangan tertipu dgn ganbar dan ig palsu.. saya tidak pernah menyebarkan gambar anak saya dan anak saya tidak pernah mempunyai Instagram langsung.. ini ig org x baik menipu.. itu adalah palsu.. kalau nak tngok wajah Anak saya korang boleh tengok dekat YouTube tv Telajak laris 3-4 petang ini sempana lagu terbaru saya dan isteri #harumansyurga," kata usahawan kosmetik, Datuk Seri Aliff Syukri di laman Instagra miliknya.

Selain Aliff Syukri, isterinya, Datin Nur Shahida turut mendedahkan jantina anaknya iaitu seorang bayi perempuan yang telah selamat dilahirkan kira-kira jam 5.30 petang semalam (19 Disember 2019) serta menafikan anak bongsunya itu mempunyai akaun Instagram.

Klik untuk gambar besar

"Assalamualaikum baby hajah mama!!! Kawan mama dalam perut masa pergi haji hari tu!! lahir semalam 19/12/19 (Aura 19 tu Masya Allah). Alhamdulillah dah selamat bersalin petang semalam...37 minggu tepat2.....asalnya nak datang checkup biasa je tapi bila Dr cek tgk dah ada bukaan......terus la masuk wad.....terima kasih pada yg mendoakan saya...

"Pukul 3 petang nanti saya akan posting music video lagu ‘Haruman Syurga’ boleh tgk full video dari sebelum masuk labour room sampai la keluar dan muka baby sekali ya Pukul 3 petang di Youtube Channel TV Terlajak Laris! Lepas tu nak bgtau kami belum buat sebarang acc Instagram utk baby baru ni..yg ada tu fake acc sahaja ya...," tulis Shahida pula.

Untuk makluman, Aliff Syukri dan Shahida mendirikan rumah tangga pada Ogos 2007 dan telah dikurniakan empat cahaya mata sebelum ini, Ammaar Ahyan, Qadejah El Zahra, Ibraheem Adham, Yusoff Al Qardawi serta mempunyai seorang anak angkat, Ameena.

www.myartis.com / Sumber & foto: Instagram Aliff Syukri & Shahida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA SIDANG MEDIA - SITI SARAH MOHON MAAF ISU DIDAKWA HINA ORANG ASLI

"Saya dengan rendah hati menyusun sepuluh jari memohon maaf kepada semua rakyat Malaysia terutamanya kepada masyarakat Orang Asli. Saya amat berharap permohonan maaf saya ini diterima kerana ianya bukanlah sesuatu yang disengajakan.

"Tidak pernah terlintas langsung dihati saya untuk menyentuh sensitiviti mana-mana pihak, malah menghormati seluruh masyarakat di Malaysia.

"Lebih dua dekad berada dalam industri seni tanah air, saya sangat mementingkan etika dalam setiap perkara yang saya lakukan termasuklah setiap posting yang ingin dimuat naik di media sosial.

"Saya percaya segala perbuatan akan menjadi perhatian masyarakat," demikianlah kata penyanyi Siti Sarah Raisuddin yang memohon maaf kepada seluruh rakyat Malaysia khususnya masyarakat Orang Asli yang terkesan dengan kenyataannya dalam sebuah video yang tular baru-baru ini.

Jelas Sarah, perkara tersebut tidak disengajakan dan tidak terlintas dihatinya untuk menghina apatah lagi menyentuh sensitiviti mana-mana pihak.

Sarah berkata, dia juga telah menerima permohonan maaf daripada Pengarah Syarikat House of Ridz Okumura Sdn Bhd, Ridzo Kimura yang memuat naik video tersebut sehingga menjadi tular.

Klik untuk gambar besar

"Sebagai manusia kita semua tidak terlepas daripada melakukan kesilapan. Justeru saya menerima permohonan maaf yang dibuat Pengarah Syarikat House of Ridz Okumura Sdn Bhd, Ridzo Okumura yang memuat naik video perbualan kami tanpa mendapat keizinan saya terlebih dahulu sehingga menjadi tular," ujarnya.

Dalam pada itu, Sarah turut mengakui insiden tersebut menjejaskan reputasinya sebagai selebriti dan usahawan, dan memohon agar perkara tersebut tidak diperbesarkan lagi.

"Sememangnya insiden yang tercetus, sedikit sebanyak menjejaskan reputasi saya sebagai selebriti dan usahawan. Saya mohon isu ini tidak akan diperbesarkan lagi dan kenyataan ini akan menjadi yang pertama dan terakhir dari saya," tuturnya.

Sehubungan itu, Sarah tidak akan lagi mengeluarkan apa-apa kenyataan mengenai isu terbabit dan cadangan untuk mengadakan sidang media esok juga dibatalkan.

Terdahulu, Siti Sarah menjadi mangsa kecaman warganet di media sosial apabila tular sebuah video mendakwa dia menghina masyarakat Orang Asli.

Video itu menjadi tumpuan warga maya selepas ia dimuat naik oleh seorang individu menerusi akaun Uncle Barry @fuzirbarry dalam satu hantaran di Twitter.

www.myartis.com / Sumber & foto: Astro Gempak & Instagram Siti Sarah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA 'ANXIETY ATTACK' - DIANA DANIELLE MASUK HOSPITAL

"Sejak dua minggu lalu, saya mengalami serangan keresahan. Saya menyedari serangan tersebut kerana terdapat beberapa simptom yang muncul secara berperingkat. Sejak dua minggu yang lalu, tapak tangan saya kerap berpeluh, hilang selera makan dan insomnia. Namun sejak tiga hari lalu, saya sukar untuk bernafas dan dada terasa sempit," kata pelakon Datin Diana Danielle menerusi laman Instagramnya.

Isteri kepada pengarah dan pelakon, Datuk Farid Kamil itu berkata, dia akan berkongsi perkembangan lanjut mengenai dirinya selepas pulih daripada menjalani rawatan: "Selepas pulih kelak saya akan berkongsi segala-galanya semoga memberi manfaat kepada semua. Serangan keresahan amat menyakitkan".

Ibu kepada dua sepasang cahaya mata itu mendapatkan rawatan selepas mengalami serangan keresahan (anxiety attack) sejak dua minggu lalu. Diana, 28, berkata, dia cuba untuk melawan dan mengawal serangan tersebut namun keadaan kesihatannya semakin meruncing sejak tiga hari lalu.

Menurutnya, sejak tiga hari lalu, dia tidak boleh bernafas secara normal dan terpaksa menahan kesakitan setiap kali mahu bernafas. Bagaimanapun, tidak dinyatakan secara jelas punca pelakon 'Raisha 2' itu mengalami serangan berkenaan. Pelakon Yana Samsuddin turut meninggalkan komen di laman Instagramnya berserta ucapan supaya Diana segera sembuh.

Klik untuk gambar besar

www.myartis.com / Sumber & foto: Kosmo & Instagram Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TUKAR HIDUNG KE BARU TAK HINA... ALLAH BAGI SAYA HIDUNG NI..." - SITI SARAH

"Tadi tengah scroll IG, ternampak @sitinordiana bercakap pasal body shaming, di IG @mediahiburan.. n ada yg bercakp pasal berat badan dan gigi die.. Sarah sebenarnya dari kecil sampai hari ni masih menghadapi masaalah yg sama yatitu org pandang jijik mengenai bentuk hidung saya..

"I dont know how to tell thm off!! Jauh di sudut hati SAYA DAH TAK BOLEH HADAM bende ni sebab saya pun HADAP bende ni selama lebih dari 30 tahun. Over and over again saya dok denga bende yg sama pasal HIDUNG HIDUNG DAN HIDUNG... nak say tuka hidung ke baru tak hina saya??

"Bagi tau dengan saya macam mana nak buat sebab ... Allah bagi bagi saya hidung ni .. what should I do? Cry? Awak puas hati ke bila awak kutuk org? Kalau awak berada ditempat saya, mungkin sekarang awak dah ada dalm wad gila!! FYI segala kutukkan awak pasal HIDUNG saya, satu keluarga saya baca suami dan anak2! Do u KNOW THAT ???

Klik untuk gambar besar

"Org sekarang ni dah terlalu teruk bab2 mengutuk fizikal org.. Terlalu ramai org yg macam saya diluar sana menderita sebab kene kutuk dengan org yg macam ni... korang je yg tak tau. Ada manusia sekrg yang hitam hati dia, kutuk yang bukan-bukan pasal orgg," demikian kata penyanyi Siti Sarah Raissuddin menerusi laman Instagram miliknya.

Isteri kepada pelawak dan penyampai radio, Shuib Sepahtu itu meluahkan rasa kecewanya apabila masih ada segelintir pihak yang masih menghina dan mengecam bentuk fizikal seseorang. Dalam entri tersebut, Siti Sarah memberitahu dia juga pernah terpalit dengan isu tersebut, malah sudah menanggung penderitaan itu lebih 30 tahun.

Jelas Siti Sarah lagi segala kutukan tentang hidungnya itu juga dibaca oleh ahli keluarganya. Sementara itu, menerusi ruang komen rata-rata pengikut Siti Sarah dilihat memberi kata-kata semangat kepadanya. Kebanyakan mereka meminta supaya Siti Sarah bersabar dan mengendahkan kutukan berkenaan.

www.myartis.com / Sumber & foto: Astro Gempak & Instagram Siti Sarah Raissuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO PERKAHWINAN IERA DAN AZAD

Majlis perkahwinan antara Azad Jasmin dan Eira Syazira telahpun selamat dilangsungkan dengan penuh meriah pada 16 september lalu. Pasti ramai yang telah menatap gambar-gambar menarik pasangan pelakon ini bersanding di atas pelamin dengan tema warna merah, putih dan perak.

Kini, myartis tambah lagi memori perkahwinan tersebut dengan sebuah video menarik daripada mymetroTV yang dimuat naik melalui Youtube pada 20 September lalu. Selamat menonton..!

Atau klik di sini untuk video saiz besar...


BAKAL TIMANG ANAK KEEMPAT - SITI SARAH 'SERIAU', FOBIA JIKA BAYI TERTUKAR

"Berdiri bulu roma saya. 'Seriau' Ya Allah bila baca cerita ini. Lagi-lagi sekarang saya sedang sarat hamil. Kalau dalam sinetron Indonesia ada cerita Puteri Yang Ditukar, ini betul-betul jadi bukan sinetron atau cerekarama. Apalah rasanya mengandung sembilan bulan tiba-tiba dapat tahu bayi tertukar.

"Nasib la mak ayah sedar ketika nak memotong tanda nama pada kaki. Kalau tidak sampai besarlah tak tahu bayi tertukar. Sarah yang baca berita ini pun bukan sekadar 'seriau', fobia pun ada. Lagi-lagi bila dua ibu ini sama sama sedih teringat bayi yang dah jadi anak susuan," katanya.

"Ia membabitkan masa depan, darah daging dan macam-macam lagi. Saya doakan semoga urusan kedua keluarga ini dipermudahkan," kata penyanyi Siti Sarah yang mengakui 'seriau' dan fobia sebaik mengetahui kejadian bayi yang baru dilahirkan tertukar dengan bayi lain, baru-baru ini.

Klik untuk gambar besar

Sarah yang kini hamil enam bulan dan bakal menimang cahaya mata keempat tidak lama lagi itu berkata, selama ini dia hanya melihat kejadian seumpama itu berlaku di dalam drama sahaja dan tidak sangka boleh terjadi secara realiti.

Menurut Sarah, dia berharap kecuaian seperti itu tidak akan berulang pada masa akan datang. Sarah berharap perkara ini jadi pengajaran untuk semua, kecuaian seperti ini tidak patut berlaku.

Sebelum ini, media melaporkan kejadian dua wanita, Siti Suriani Wahiddin, 23, dan Diana Hanani Abdullah, 23, yang tertukar bayi masing-masing selepas melahirkan anak di sebuah pusat perubatan swasta di Shah Alam, Selangor. Kejadian itu hanya disedari selepas masing-masing pulang ke rumah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIBERHENTIKAN SECARA TIDAK SAH & SEBELUM KONTRAK TAMAT - BAPA ANZALNA NASIR SAMAN FAHMI FADZIL & FINAS LEBIH RM134,000

"Hari terakhir perkhidmatan saya ialah pada 31 Mei berdasarkan surat yang ditandatangani menteri pada 5 Mei lalu. Finas tidak mempunyai lembaga pengarah yang sah terdiri daripada sekurang-kurangnya sembilan orang pada masa itu, memandangkan hanya empat orang (dan) lembaga itu tidak diberi kuasa untuk mengeluarkan surat penamatan perkhidmatan saya."

Demikian kata Bekas Ketua Pegawai Eksekutif (CEO) Perbadanan Kemajuan Filem Nasional Malaysia (Finas) iaitu Prof Dr Md Nasir Ibrahim, 62, dimana beliau memfailkan saman terhadap badan itu dan Menteri Komunikasi dan Digital Fahmi Fadzil di Mahkamah Tinggi  susulan dakwaan beliau diberhentikan secara tidak sah dan sebelum kontraknya tamat.

Dalam writ dan pernyataan tuntutan yang difailkan Rabu lalu, Dr Md Nasir selaku plaintif menuntut kira-kira RM134,083 sebagai ganti rugi khas serta faedah lima peratus. Plaintif menamakan Finas, Menteri Komunikasi dan Digital (Fahmi Fadzil) dan juga defendan lain iaitu Datuk Kamil Ahmad Mohd Othman, Mastura Ahmad Mustafa, Noor Azam Shairi serta Idwan Ariff Abdul Rahman sebagai defendan pertama hingga keenam.

Klik untuk gambar besar

Jelas Dr Md Nasir yang juga bapa kepada pelakon Anzalna Nasir itu, dia juga mahu pengisytiharan bahawa surat penamatan 31 Mei lalu yang ditandatangani oleh Pengerusi Lembaga Finas, Kamil Ahmad adalah terbatal dan tidak sah di bawah undang-undang, malah pemberhentian secara salah itu menyebabkan plaintif malu dan mengalami tekanan mental, selain mengalami kerosakan serta kerugian.

Dalam pada itu, Dr Md Nasir yang dilantik atas kontrak dua tahun pada 1 November 2021 itu juga menuntut ganti rugi am dan relif lain yang difikirkan sesuai oleh mahkamah. Menerusi kenyataan tuntutan, plaintif dibayar gaji pokok sebanyak RM20,000 sebulan dan layak menerima elaun dan imbuhan sebanyak RM6,816.67.

Menurut Dr Md Nasir, pelantikannya dikawal oleh Akta Badan Berkanun (Tatatertib dan Surcaj) 2000 dan menteri boleh menamatkan perkhidmatannya dengan memberinya notis 30 hari atau membayarnya sebulan gaji sebagai ganti tempoh notis itu.

Dr Md Nasir mendakwa, beliau diminta keluar (meninggalkan pejabatnya) pada Jun selepas dibayar gaji sebulan, dengan mendakwa penamatan itu berniat jahat dan beliau tidak diberi alasan kukuh untuk penyingkirannya.

Tambah Dr Md Nasir, Fahmi pada 1 Jun lalu memberitahu media keputusan memecatnya dibuat oleh Lembaga Pengarah Finas tanpa sebarang campur tangan daripadanya.

"Bagaimanapun, defendan kedua tidak boleh memberi sebarang nasihat dan arahan kepada defendan pertama kerana defendan pertama tidak mempunyai satu perbadanan yang sah," ujarnya.

Pada 1 Jun lalu, Dr Md Nasir mendakwa ada pihak cuba menjatuhkan kredibilitinya sehingga ditamatkan perkhidmatan dalam notis 24 jam. Beliau memulakan perkhidmatan pada 1 November 2021 yang sepatutnya berakhir pada 31 Oktober depan.

Dr Md Nasir menganggap dia dizalimi apabila perkhidmatannya ditamatkan dalam tempoh 24 jam, malah dia tidak diberi sebarang ruang untuk perbincangan atau peluang membela diri sekiranya keputusan dibuat melibatkan salah laku integriti atau kes jenayah. Tambah beliau lagi, dia juga tidak menolak wujud unsur kroni dalam pentadbiran Finas yang kurang bersetuju dengan pendiriannya sekali gus bersepakat untuk tidak lagi bekerjasama.

Finas dalam kenyataan menyebut, keputusan menamatkan kontrak Dr Md Nasir dibuat sebagai langkah penstrukturan semula badan berkenaan agar dapat membawa perubahan kepada industri perfileman tanah air.
         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SCHA ELINNEA TAYANG TATU BARU TERIMA PELBAGAI REAKSI

Menerusi muat naik di laman Instagram, pelakon Scha Elinnea telah berkongsi gambar memakai skirt pendek bersama tube berwarna nude dengan kapsyen, "New Chapter".

Seperti sudah dijangka, perkongsiannya itu mendapat pelbagai reaksi daripada netizen apabila mata mereka lebih tertumpu pada tatu di bahagian lengan dan perutnya.

Melihat pada ruangan komen, ramai yang memuji kecantikan pelakon 'Isteri Bukan Bidaan' itu serta mengatakan Scha kini semakin daring dan lebih seksi. Tidak kurang juga, ada yang mempersoalkan status agamanya susulan tatu di badannya itu.

Klik untuk gambar besar

Terdahulu, Scha yang sering menjadi perhatian ramai gara-gara penampilannya yang terlalu seksi itu pernah dikecam gara-gara memuat naik foto bertatu, bagaimanapun dia menjelaskan tatu tersebut hanyalah tatu palsu yang dibeli secara online.

"Memandangkan saya sedang bercuti dan tidak terbabit dengan penggambaran, jadi saya saja beli tatu palsu di Shopee. Apabila sampai saya terus lekat. Saya bukan mencacah tatu pun.

"Ia hanya sekadar suka-suka. Saya pun ada balas komen mereka di IG. Jadi, saya harap mereka faham dan jelas. Lagi pula tidak pernah lagi terlintas untuk buat perkara itu," kata pelakon berusia 23 tahun itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA ANGKAT TENAT DI HOSPITAL - AZHARINA SEBAK, MOHON DOA

"Asalamualaikum semua. Papa Nina sedang tenat di hospital. Dialah yang menjaga dan selalu menasihati Nina bersama mama dari usia nina 18 tahun perkenalan pertama kami sehingga Nina menjadi ibu tunggal sekarang.

"Dialah imam bila mana setiap kali ada bacaan doa dan solat di rumah. Papa Hamidi mengambil Nina menjadi anak angkatnya bila dia mula melihat nina. Kasih sayang papa dan mama tak ada bezanya dengan yang lain. Sama seperti anak kandung mereka.

"Sedih pilu hati Nina melihat keadaan papa begini. Setiap Nina di landa masalah papa selalu mendengar luahan dan menasihati nina bersabar. Di usia 74 tahun dia gagahi setiap langkahnya setiap hari 5x ke surau Nurul Imam dan menguruskan hal-hal surau.

Klik untuk gambar besar

"Doakan papa senantiasa sehat dan kuat menghadapi sakit ini. Semoga papa bisa sembuh. Anakmu Nina... Sayang papa," luah penyanyi Azharina Azhar yang pilu melihat keadaan bapa angkatnya, Hamidi, 74, yang sedang tenat di hospital.

Azharina yang sebak melihat keadaan bapa angkatnya itu meluahkan isi hatinya menerusi akaun Instagramnya kelmarin. Menurut Azharina, kasih sayang yang diberikan bapa angkat kepadanya tidak pernah berat sebelah dan sama seperti anak kandungnya.

Dalam pada itu, melihat pada ruangan komen, rata-rata peminat Azharina mendoakan kesembuhan bapa angkatnya.

www.myartis.com / Sumber & foto: Astro Gempak & Instagram Azharina

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS ISTERI CEF FIKREE: "SORRY YE TAK PERNAH JADI INSAN SUNDAL"

Bekas isteri kepada Cef Fikree, Syarifah Zuriehan Ben Yahya menerusi satu muatnaik di laman Instagram miliknya telah mendedahkan pernah didekati beberapa jejaka termasuk suami orang. Bagaimanapun, dia menolak dengan cara mentarbiah mereka selepas memeriksa profil terlebih dahulu.

"Saya dah masak sangat dengan orang yang konon ingat dia bijak sanga tapi metod dan strategi low class. Dan kalau dah berkahwin tu tolong jangan nak DM me. Ada seorang dua dah kena tarbiah dengan saya. Tengok profil anak sampai dua tiga orang, nasib saya jenis check profil dulu.

"Dan saya tak nak mulakan hubungan baru dari Instagram. Kalau betul lelaki matang, dia akan datang jumpa saya dan Jayden dengan elok-elok. Sorry ye tak pernah jadi insan sundal dan minta Allah kekalkan sampai kiamat. Semoga Allah lindung kita semua," tulisnya di Instagram.

Klik untuk gambar besar

Malah, tujuannya punyai akaun media sosial itu untuk mencari kenalan sesama wanita yang berkongsi kisah kehidupan masing-masing: "Saya terus mengemaskini akaun Instagram saya sebab saya suka berkawan dengan geng mak-mak yang ada di sini. Kemudian, saya rasa yakin dengan diri saya sekarang, bukannya nak menggatal.

"Jadi, berhentilah buat akaun palsu untuk mesej saya konon nak pancing saya. Saya dah banyak pengalaman dengan perempuan dan lelaki sundal. Ya nampak saya innocent dan bodoh masa kahwin dulu and sekarang pun, sebab tu memang cara saya untuk kekal begini. Saya tak suka buat pandai, tak suka nak perasan," tambahnya.

Cef Fikree dan Zuriehan berkahwin pada 2015 dan dikurniakan seorang anak lelaki, Jayden Malik yang kini berusia 3 tahun. Kemelut rumahtangga pasangan itu mula tercetus apabila Fikree didakwa berlaku curang terhadap bekas isterinya. Mereka akhirnya memutuskan untuk berpisah pada Mei 2019.

www.myartis.com / Sumber & foto: Astro Gempak & Instagram Syarifah Zuriehan Ben Yahya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKUT TAK SEMPAT, ASYIK FIKIR MATI - FITRI HARIS SUNATKAN BAYINYA USIA 2 BULAN

"Sejujurnya terfikir umur dah nak dekat 40 tahun... saya tengok ramai kawan-kawan seusia dah meninggal dunia. Jadi saya dan isteri buat keputusan selagi ada masa lebih baik terus buat walaupun baru sunat... takut tak sempat. iranya kami tak nak terlepas tengok momen anak berkhatan. Saya dan isteri asyik fikir fasal mati je.

"Cuma tak boleh nak kahwinkan sekarang je," kata penyanyi Dr Fitri Haris yang mengambil pendekatan berbeza apabila mengkhatan anak lelakinya ketika masih bayi pada usia lebih dua bulan.

Menurut Fitri atau nama sebenarnya Mohamad Fitri Mohamad Haris, 36, selain mengikut sunah Rasulullah SAW, dia dan isteri tidak mahu terlepas momen berkenaan sekiranya terjadi sesuatu kepada mereka.

Pada Sabtu, Fitri berkongsi video proses mengkhatannya anaknya, Bilal Habibi yang dilahirkan pada 28 Jun lalu di sebuah klinik di Bandar Baru Bangi, Selangor.

Klik untuk gambar besar

Perkongsian Fitri menarik perhatian pengikutnya yang turut ingin mengetahui lebih lanjut tentang proses mengkhatan anak lelaki ketika masih bayi berbanding amalan biasa pada usia sekitar tujuh tahun.

Bercerita lanjut tentang pengalamannya itu, Fitri berkata ibu bapa tidak seharusnya risau kerana ia adalah selamat jika memenuhi syarat.

"Yang bagus tentang sunat awal ni, pertama sekali dia mudah sembuh. Kira-kira 24 jam dah boleh sembuh berbanding dengan budak-budak yang sunat tujuh hingga lapan tahun.

"Mungkin disebabkan pemakanan, sebab bayi yang baru lahir ni dia punya antibodi tak sama. Baby minum susu yang kita tahu ada banyak khasiatnya. Jadi tak ada istilah nak bernanah ke, pantang makan ke... sebab dia minum je. Jadi banyak kelebihan kita boleh dapat kalau sunat awal ni," ujarnya.

Tambah Fitri lagi, pada mulanya dia sudah berhasrat untuk mengkhatannya anak lebih awal namun terpaksa ditunda sehingga usia mencecah dua bulan.

"Masa mula lahir tu dah nak khatankan tapi waktu tu ukur lilit kemaluannya belum cukup besar sebab dia pun lahir pramatang. Jadi masa tu tak boleh lagi, doktor cadangkan usia sebulan lebih atau dua bula.

"Prosesnya pun senang. Doktor guna bius macam biasa. Ibu bapa ada pilihan sama ada nak sunatkan guna laser atau ring. Saya buat pilihan guna laser seperti sunatkan budak-budak biasa," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YATT HAMZAH SEBAK TIGA ANAKNYA JATUH SAKIT SERENTAK

"Suci Hafyaa Medina dapat pneumonia. Dalam paru-paru kanannya ada jangkitan kuman. Pertama kali anak saya dapat ini. Kasihan dia tak boleh makan minum apa pun. Masuk saja makanan dan minuman habis keluar balik. Tak sampai hati tengok dia kerap sangat muntah sudah berbelas kali. Jadi doktor puasakan dia dan 24 jam dipantau serta rawatan.

"Saya ini paling lemah bila anak-anak sakit. Tak tahan sebak tengok mereka tapi depan dorang tak boleh menangis kena kuat. Masa berseorangan terus meraung memohon Allah kasihankan mereka," kata pelakon Yatt Hamzah, 41, yang sebak apabila tiga anaknya jatuh sakit serentak selepas mengalami batuk, demam dan selesema.

Yatt atau nama sebenarnya Haryati Hamzah paling kasihan terhadap anak ketiganya, Suci Hafyaa Medina, 4, kerana terpaksa ditahan di wad akibat jangkitan paru-paru. Kelmarin, Yatt berkongsi berita tiga anaknya termasuk Suci Hawa Zulaikha, 2, dan Sayf Mohammed Zubayr yang berusia tujuh bulan jatuh sakit serentak.

Klik untuk gambar besar

"Memang sekarang musim budak-budak mudah jatuh sakit kan. Bertabahlah wahai ibu bila anak-anak sakit berjemaah begini. Lekas sembuh ya anak-anak bonda," ujarnya menerusi satu hantaran di media sosial.

Untuk makluman, Yatt berkahwin dengan juruvideo, Mohamad Zulfahdli Khairuddin pada Februari 2016 dan dikurniakan tiga cahaya mata iaitu Suci Humaira Iqima, 6; Suci Hayfaa Medina, 4; Suci Hawa Zulaikha, 2; dan Sayf Mohammed Zubayr.

Yatt atau nama sebenarnya Haryati Hamzah, turut mempunyai seorang lagi anak, Suci Hanania Malika, 10; hasil perkahwinan sebelum ini dengan Abdul Mutalib Shukor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEKSI BERTEMPAT, SAYA SUDAH MATANG" - ZIZI KIRANA

"Tidak mungkin saya bergaya keterlaluan ketika membuat persembahan kerana saya berpakaian mengikut kesesuaian acara. Saya akui, kebelakangan ini, rezeki saya semakin murah.

"Tetapi, setiap kali menerima tawaran, pasti saya dinasihatkan supaya tidak berpakaian seksi. Tiada apa yang perlu dirisaukan kerana seksi saya bertempat. Saya sudah matang dan tahu membawa diri," jelas penyanyi Zizi Kirana.

Kerana membawa penampilan yang seksi, Zizi mengakui dirinya sentiasa diingatkan supaya tidak berpakaian seksi oleh pihak penganjur terutama kebelakangan ini, tawaran persembahan semakin mencurah.

Klik untuk gambar besar

Jelas Zizi, kebanyakkan penganjur risau beliau tampil seksi ketika dijemput membuat persembahan namun penyanyi lagu 'Nak Ke Tak Nak' itu sentiasa menjaga penampilan profesional mengikut tempat.

Terbaru, Zizi sudah mengeluarkan single baharu, 'Siapa Yang Bap Bap', ciptaannya bersama DJ Fuzz dan Waris. Dengarnya lagu tersebut turut mendapat perhatian skuad Harimau Malaya yang membuat video parodi.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DUA TAHUN LEBIH TAK ADA JOB" - ALI PUTEH AKUI HANYA DAPAT SATU TAWARAN DENGAN BAYARAN RM300 DALAM TEMPOH DUA TAHUN

"Itu saja tawaran diterima dalam tempoh itu. Saya dapat token bayaran sebanyak RM300," demikian jelas pelawak dan pelakon, Ali Puteh, 33, yang mengakui dia hanya mendapat satu tawaran menjayakan program TV dengan bayaran sebanyak RM300 saja, dalam tempoh dua tahun sejak 2020.

Ali ketika ditemui media berkata, tawaran itu diterima pada Ramadan lalu untuk program mengaji Al-Quran di mana dia perlu membaca beberapa surah Al-Quran menerusi panggilan video.

Ujar Ali atau nama sebenarnya Syed Ali Mubarak Syed Mohd Ridzuan, sepanjang tempoh itu, dia menggunakan wang simpanannya untuk bertahan meneruskan kehidupan bersama keluarganya.

"Dua tahun lebih tak ada 'job' (tawaran kerja). Untuk program Muzikal Lawak Superstar dan Maharaja Lawak Mega di Astro itu lain sebab komuniti pelawak kecil. Tapi, untuk tawaran lain seperti lakonan, pengacaraan dan sebagainya, memang tak ada langsung.

Klik untuk gambar besar

"Dua tahun saya gunakan duit yang saya ada untuk bertahan dan kami berjimat cermat. Saya ada isteri dan anak yang perlu dibesarkan dan setakat ini, masih diberikan kelengkapan yang mencukupi bagi membesarkan mereka," tuturnya.

Ali yang pernah bertugas sebagai pengawal keselamatan turut mengeluarkan wang Kumpulan Wang Simpanan Pekerja (KWSP) sebanyak RM10,000 menerusi pengeluaran khas KWSP yang diluluskan kerajaan, baru-baru ini untuk dijadikan modal perniagaan dan membantu kehidupannya sekeluarga.

"Saya jadikan modal untuk perniagaan daging. Kalau nak diikutkan, jumlah RM10,000 itu tidak mencukupi, namun, saya buat ikut kemampuan saya. Kali terakhir saya mencarum adalah pada 2009 ketika saya masih bertugas sebagai pengawal keselamatan suatu ketika dahulu," katanya.

Bagaimanapun, Ali bersyukur apabila dia mula menerima tawaran berlakon dan bakal muncul dalam sitkom 'Lot 69' yang akan ditayangkan di saluran Awesome TV bermula 11 Jun ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TUNGGU KENYATAAN PEGUAM SAYA" - SHUIB NAK SAMAN INDIVIDU BUAT FITNAH KEMATIAN SITI SARAH AGENDA 'F'?

"Saya rasa tuduhan dan fitnah ini sangat melampau serta ekstrem kerana melibatkan arwah isteri saya, pihak hospital (HUKM) dan khasnya doktor yang terlibat. Rasanya tak perlu saya beri komen yang panjang. Tunggu saja kenyataan dari pihak peguam saya."

Demikian kata pelawak dan penyampai radio, Shuib kepada Kosmo, dimana dia tidak akan teragak-agak mengambil  tindakan undang-undang terhadap individu yang mendakwa dirinya adalah salah seorang ahli organisasi 'F' yang merujuk kepada Freemason serta mengaitkan kematian arwah isterinya, Siti Sarah dengan agenda vaksin.

Baru-baru ini, hangat diperkatakan apabila tular perkongsian individu yang mengeluarkan kontroversi membabitkan pelawak terbabit dan isterinya.

Dalam perkongsian itu juga, individu berkenaan mendakwa Freemason menggunakan artis untuk mempromosikan kebaikan vaksin serta mengatakan Shuib tidak boleh ingkar meskipun perlu mengorbankan keluarga sendiri.

Klik untuk gambar besar

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR BERCIUM - CHE TA DAN ZAIN SAIDIN BIKIN PANAS LAGI

Selepas memuat naik gambar kontroversi atas katil di Krabi, termasuk mengamuk apabila rambut perang suaminya dikutuk di laman sosial, terbaru pasangan Rozita Che Wan dan Zain Saidin terus bikin panas dan menjadi bahan kritikan di Instagram.

Apa tidaknya, Che Ta telah memuat naik foto 'bercium' di Paris pula dalam akaun Instagram miliknya. Ha ha... cayalah Che Ta!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SEMAKIN PULIH, KINI BEREHAT DI RUMAH - ZIZI KEMBALI BEKERJA JANUARI DEPAN

"Alhamdulillah, keadaan kesihatan Zizi semakin pulih. Doktor nasihatkan Zizi berehat di rumah selama lebih kurang sebulan untuk dia betul-betul sihat seperti biasa sebelum mula bekerja nanti. Insya-Allah, Zizi akan mula bekerja semula pada Januari tahun depan.

"Terima kasih doakan Zizi dan Insya-Allah agar semuanya dipermudahkan," jelas pelakon Yusuf Bahrin, 29, yang memaklumkan isterinya, penyanyi Zizi Kirana, 36, kini semakin pulih dan buat masa ini perlu berehat sepenuhnya di rumah.

Meluahkan rasa syukur kepada Allah SWT, Yusuf yang mendirikan rumah tangga bersama Zizi pada 18 September lalu itu turut meberitahu Zizi akan aktif bekerja semula pada Januari, tahun depan.

Zizi yang popular dengan lagu 'Eh!' dimasukkan ke sebuah pusat perubatan di Petaling Jaya pada 9 November lalu selama tujuh hari akibat kekurangan darah. Zizi dibenarkan keluar hospital pada 16 November dan selama dirawat di hospital, Yusuf menjaganya sepenuh masa.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWAR RASHID SAMBUT ULANG TAHUN KE-25: "STAY SAFE AT HOME, IT'S MY BIRTHDAY"

Menerusi laman Instagram, pelakon Mawar Rashid telah meraikan ulang tahun kelahirannya yang ke-25 dalam suasana Perintah Kawalan Pergerakan (PKP). Dalam muatnaik tersebut, Mawar berkongsi sebuah video tarian TikTok bagi meraikan ulang tahunnya untuk tatapan umum: "Stay safe at home, it's my birthday," tulis Mawar sebagai kapsyen.

Lebih istimewa, Mawar turut berkongsi momen memotong kek di rumah bersama suami dan ahli keluarga. Hasil tinjauan Gempak di ruangan komen, rata-rata pengikut memberikan ucapan ulang tahun kepada bekas peserta Dewi Remaja ini.

"Happy birthday Mekwa! Semoga dirahmati Allah selalu," komen seroang wargamaya.  - Selamat ulang tahun gorgeous. Semoga murah rezeki dan bahagia selalu," doa seorang wargamaya. - "Happy birthday kak Mawar. Stay pretty!" kata seorang wargamaya lagi.

Untuk rekod, Mawar dan suaminya Raden Ahmad Faizal Yaakob mendirikan rumah tangga pada 9 November 2017. Pasangan ini dikurniakan seorang anak lelaki Raden Mohammed Rafael yang kini berusia satu tahun. Mawar turut mempunyai dua orang anak tiri, Rayyan, 9 dan Raysaa, 5, hasil perkahwinan Raf bersama bekas isteri.

Klik untuk gambar besar

www.myartis.com / Sumber & foto: Astro Gempak, Instagram Mawar Rashid & Raf Yaakob

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERNIE ZAKRI SAMBUT BIRTHDAY KE-28

Happy Birthday Ernie Zakri! Nampak sweet sangat bila bergambar dengan Syamel. 😍😄

"Assalamualaikum. Alhamdulillah dengan izin Allah, Kak Ninie dah berumur 28 tahun! Syukur syukur. Thank you Bang Mel berjaya membuat airmata Kak Ninie tumpah sampai blusher pun hilang.

"Bang Mel suruh posing tak nampak macam 28, pose pose tu jelah saya boleh fikirkan. Thank you so much juga diatas doa doa kalian. Maaf yang mana tidak sempat untuk saya balas dan baca. Moga Allah makbulkan doa doa kita semua. Kak Ninie juga doakan yang baik baik untuk semua!" kongsinya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAYANG KERETA MAHAL, DUDUK RUMAH SEWA" - MICHAEL ANG PELIK SIKAP SUKA MENUNJUK-NUNJUK

"Kenapa orang Malaysia sanggup tayang dan beli kereta mahal tapi duduk rumah sewa! Tayang kat media sosial pakai benda berjenama tapi pakai harta orang lain untuk tayang! Bagi saya, rumah lebih baik daripada kereta. Sekurang-kurangnya harga rumah semakin lama semakin naik. Kalau beli sendiri rasa dia jauh lebih sedap dari pinjam benda orang dan tayang cakap benda sendiri!

"Dalam hidup ini tak berhutang, tak mencuri, tak menipu adalah kehidupan yang paling bahagia walaupun rumah flat atau baju Uniqlo saja! Betul tak?" demikian kata penerbit dan pengarah terkenal, Michael Ang yang berasa hairan dengan sikap segelintir rakyat Malaysia gemar menayangkan kehidupan mewah di laman sosial.

Menurut Michael, 45, segelintir mereka gemar menunjuk-nunjuk kereta dan barangan berjenama namun masih menetap di rumah sewa. Michael yang juga seorang pelakon itu berkongsi pendapatnya menerusi laman Instagram miliknya pada Jumaat dan rata-rata netizen serta rakan selebriti turut bersetuju dengan kenyataan tersebut.

Klik untuk gambar besar

Dalam pada itu, Michael turut menyuarakan pandangannya mengenai generasi muda yang dilihat tidak bersungguh-sungguh dan gemar merungut dalam melakukan sesesuatu pekerjaan. Malah, Michael juga berkongsi mengenai seorang penghantar makanan yang meninggal dunia dipercayai akibat dihempap pokok pada petang, Khamis.

"Kenapa anak muda Malaysia ini kalau nak dapatkan kerja bulan dan bintang dijanjikan. Tapi bila dah mula kerja, kerja macam tahi! Sekarang nak dapat kerja bukan senang. Tak baca ke fasal pembawa grab sampai kena hempap dengan pokok? Bila dah ada kerja tu, kerjalah dengan jujur.

"Kalau kena maki itu mesti ada sebab. Jangan la asyik cakap orang iri hati dengan awak. Cermin diri sendiri dulu sebelum nak salahkan semua orang. Orang yang nak berjaya selalunya tak complain banyak. Yang berjaya baru banyak complain! Itulah hakikatnya, betul ke tidak?" ujarnya.

www.myartis.com / Sumber & foto: mStar & Instagram Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


14 GAMBAR - LUFYA AF6 YANG MEWAH BERGAYA

Gambar menarik Lufya AF6 yang boleh dikatakan mempunyai pakej yang agak lengkap... berbakat, cantik dan hidup mewah. Malah drama bersiri lakonannya juga kini agak popular seperti Rayyan dan Derhaka Seorang Madu.

Untuk maklumat, dia kini sedang gigih menerbitkan album single kedua yang semua kos penerbitannya ditanggung oleh Lufya Luvya Productions, syarikatnya sendiri. Waahh... banyaknya duit.

Jom tengok..!

Bersama Ku Jalil..


SELAMAT BERSALIN - 'MOHD ARIF ZIKRI', NAMA ANAK SULUNG MILA JIRIN

Tahniah diucapkan kepada penyanyi Mila Jirin, 29, dan suaminya, Isz Mustapha atas kelahiran anak sulung mereka yang selamat dilahirkan pada jam 9.45 malam kelmarin (12 Mei 2017).

Difahamkan, Mila melahirkan anak lelakinya yang diberi nama Mohd Arif Zikri dengan berat 2.78 kilogram itu secara pembedahan di sebuah hospital swasta.

Mila yang juga juara Akademi Fantasia musim ke-5 (AF5) itu berkata asalnya beliau mahu melahirkan secara normal.

"Bagaimanapun, berikutan beberapa komplikasi, pihak hospital menyarankan saya melahirkan anak secara pembedahan.

"Saya dimasukkan ke hospital sejak malam Isnin lalu kerana air ketuban pecah. Lama juga saya berada di hospital kerana tiada tanda ingin bersalin sepanjang empat hari itu.

"Cuma malam Jumaat lalu saya mula berasakan sakit. Saya dimasukkan ke dewan pembedahan pada jam 3 petang dan Alhamdulillah, proses bersalin dipermudahkan. Dalam 45 minit, segala-galanya selesai," katanya.

Klik untuk gambar besar

Selepas melalui pelbagai keperitan, barulah kini dia memahami peritnya seorang ibu ingin melahirkan anak.

"Waktu itu baru saya tahu susahnya ibu hendak melahirkan saya. Bagaimanapun, ia tetap menjadi nikmat terindah.

"Alhamdulillah, saya dan anak sihat," ujarnya yang sudah kembali ke rumah untuk menjalani proses berpantang.

Mila yang berkahwin dengan pengurusnya, Isz atau nama sebenarnya Ahmad Ailis Mohamed Mustapha pada November 2015 pernah diuji dengan keguguran pada Jun tahun lalu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"2019 TAHUN ANTARA HIDUP & MATI.. DIHINA & DIHERDIK...." - SYAFIE NASWIP

Menerusi satu entri di laman Instagram, pelakon Syafie Naswip telah mendedahkan 2019 adalah tahun paling getir yang perlu dihadapinya. Jelas Syafie, dia terpaksa menahan kata hinaan dan herdikan daripada orang ramai selama lima bulan.

"2019 adalah tahun antara hidup dan mati. Dihina dan diherdik oleh khalayak merupakan perkara yang aku perlu lalu setiap hari lima bulan. Itu bukan perkara mudah. Setiap langkah dan senyuman aku seperti tiada nilai di mata manusia. Mulut dan kata-kata manusia boleh buatkan hidup manusia lain merana," tulisnya di Intastagram (IG) miliknya.

Syafie, 28, bagaimanapun akui tidak terkesan dengan kata-kata kesat yang dilemparkan kepadanya kerana dibekalkan dengan semangat yang tinggi: "Tetapi mereka silap. Mereka boleh berkata apa sahaja tentang aku dan keluarga. Tetapi semangat yang Tuhan pinjamkan pada aku lebih kuat dari itu.

Klik untuk gambar besar

"Aku akan buktikan aku boleh berjaya dengan berbekalkan kata-kata kesat kalian. Terima kasih menghadiahkan aku sebuah doa jahanam untuk menjadi manusia yang lebih baik dalam hidup. Amin. Welcome 2020! Bismillah," tulisnya lagi.

Sebelum ini, Syafie dan pelakon Aishah Azman bertunang pada satu majlis yang diadakan pada 7 April 2019 bertempat di Forest Valley Hall, Cheras. Namun, kedua-dua pasangan itu mengambil keputusan untuk memutuskan pertunangan pada 21 Julai tahun yang sama.

Tidak sampai seminggu tali pertunangan putus, Aishah membuat laporan polis mengatakan dirinya dibelasah (bekas) tunangnya kerana berang apabila dia memintanya memutuskan hubungan songsang dengan kenalannya. Namun selepas beberapa bulan, pihak pendakwa raya membuat keputusan kes adalah Tiada Tindakan Lanjut (TTL) kerana tiada keterangan yang mencukupi.

www.myartis.com / Sumber & foto: Astro Gempak & Instagram Syafie Naswip

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AC MIZAL PERNAH MINUM AIR PAIP KETIKA ZAMAN KESUSAHAN

Dato' AC Mizal telah berkongsi cerita zaman kesusahan di mana dia pernah terpaksa minum air paip demi untuk membayar bil bersalin anak pertamanya bersama Datin Emylia Rosnaida.

"Setiap kali masa rehat, kawan-kawan ajak keluar makan dan saya akan cakap sudah kenyang. Sedangkan saya hanya meneguk air paip sebab nak kumpul duit untuk bayar bil bersalin. Pada mulanya, doktor beritahu isteri akan bersalin normal, entah macam mana Emylia perlu dibedah. Ketika itu, saya memang kusut dan runsing sebab duit hanya cukup untuk menjelaskan bil bersalin normal.

Klik gambar untuk size besar

"Saya memang tak ada duit langsung sampaikan terpaksa bagi isteri pakai baju saya. Ini kerana saya tak mampu hendak beli baju kehamilan. Ketika itu, simpanan cuma ada RM1,000 untuk kos bersalin. Apabila doktor cakap perlu dibedah, saya memang tak tidur lena sehinggakan terpaksa tidur di bawah katil hospital memikirkan duit.

"Ini kerana kawan-kawan yang rapat dengan saya semuanya menghilangkan diri. Mujurlah ada seorang hamba Allah yang sudi pinjamkan duit disebabkan saya tidak cukup RM800 untuk membayar bil hospital.

"Sejak itu, setiap rezeki yang datang saya tak pernah tolak. Duit yang masuk, sama ada sikit atau banyak, saya simpan betul-betul demi keluarga," ujar AC dipetik sebagai berkata.

Selain itu, AC juga menyifatkan hubungan yang baik dan bertolak ansur dengan isteri perlu bagi memastikan hubungan kekeluargaan berjalan lancar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KES DADAH 39B - DJ ISMA HALIL HAMZAH KINI DI TAHAN DI SUNGAI BULOH, DAKWA DIFITNAH

"Terima kasih kepada semua sahabat yang saya ada. Saya sihat dan berada di Sungai Buloh. Demi Allah, saya tidak seperti berita negatif yang terfitnah kepada saya.

"Maafkan saya sebab tidak ke udara lagi. Sabarlah semua sahabat. Berpisah adalah untuk bertemu lagi. Terima kasih kerana menyokong saya." demikian nota ringkas penyampai radio Isma Halil Hamzah, yang didakwa difitnah kes Dadah Seberat 447.44 Gram.

Menurutnya, dia bersumpah dengan nama Tuhan bahawa tuduhan yang dilemparkan itu adalah tidak benar dan semua itu adalah fitnah.

"Buat masa ini Isma telah ditahan reman di Penjara Sungai Buloh di bawah Seksyen 39B Akta Dadah Berbahaya yang mana jika disabitkan boleh dikenakan hukuman mati mandatori," ujar peguam Isma pula iaitu Ahmad Zaharil Muhaiyar dan Adi Zulkarnain, yang menerima nota ringkas tersebut semasa bertemu anak guamnya menerusi OhBulan.

"Untuk makluman semua, sebutan di Mahkamah Majistret Jalan Duta telah ditetapkan pada 15/12/2021 untuk laporan jabatan kimia. Jika laporan tersebut sudah siap, maka kes akan dipindahkan ke Mahkamah Tinggi untuk perbicaraan. Kes ini hanya boleh dibicarakan di Mahkamah Tinggi sahaja," tambah peguam itu.

Untuk info, sekitar September yang lalu, timbul dakwaan mengenai seorang penyampai radio ditahan pihak polis selepas didapati memiliki dadah jenis ganja.

Menurut laporan pihak polis, suspek ditahan di kediamannya di ibu kota kerana memiliki dadah jenis ganja seberat 447.44 gram yang telah diasing-asingkan kepada 22 paket plastik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GV6 BERMULA 13 OKTOBER - INI SENARAI 13 PESERTA BAKAL BERAKSI

Setelah sekian lama menjadi teka-teki, akhirnya senarai peserta rancangan realiti hiburan paling popular Gegar Vaganza musim keenam (GV6) diumumkan. Menjawab tanda tanya ramai, nama-nama besar antaranya Wann, Sham Visa, Noorshila Amin, Naqiu (Boboy), Ameer (Sofazr) dan Hady Mirza antara bintang GV6 kali ini.

Malah, penyanyi wanita yang pernah popular sekitar era 90-an dan awal 2000 seperti Mazleela, Feeza dan Nur Fatimah turut bertanding kali ini. GV6 antara lainnya turut dibarisi bintang legenda Roy yang popular dengan lagu 'Ratnaku' dan Jatt Ali dari kumpulan Black Dog Bone.

Masih mengekalkan format sama seperti tahun lalu, GV6 disertai dua kumpulan iaitu Kool (Hairie & Riot) serta One Nation Emcees (Mimi Fly, Jojo Fly, Kozae) yang turut disertai penyanyi solo kelahiran Sabah, Sabhi Saddi.

Klik untuk gambar besar

Senarai itu diumumkan dalam satu sidang media yang berlangsung di The Gardens Theatre, Mid Valley Kuala Lumpur pada Selasa. GV6 akan bersiaran selama lapan minggu bermula 13 Oktober secara langsung dari Auditorium Majlis Bandaraya Shah Alam (MBSA).

Ia akan disiarkan secara langsung di saluran Astro Ria (104), Ria HD (123) dan Astro GO setiap Ahad pukul 9 malam. Untuk rekod, GV musim pertama telah dimenangi oleh Ayai (Ilusi) dan diikuti Siti Nordiana (GV2), Azharina (GV3), Aishah (GV4) dan Noryn Aziz (GV5).

www.myartis.com / Sumber & foto: Astro Gempak & Instagram Hlive

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JATUH MOTOSIKAL KETIKA ADAKAN LATIHAN - BLACK ALAMI PATAH TANGAN

Baru-baru ini, penyanyi popular Black Hanifah, 32, telah terbabit dalam kemalangan ketika mengadakan latihan menunggang motosikal lasak di Petaling Jaya, dan mengalami patah tangan kiri.

Black ketika ditemui berkata, itu kali pertama dia terbabit dalam kemalangan dan mengalami kecederaan sedemikian.

Ketika kejadian, Black sedang berlatih di trek baru motosikal lasak dalam acara anjuran Majlis Bandaraya Petaling Jaya (MBPJ) dan Persatuan Motosikal Lasak Malaysia.

"Ketika melompat dari tanjakan, motosikal yang saya tunggang hilang kawalan menyebabkan saya terjatuh," katanya.

Menurut penyanyi lagu 'Pok Pet' ini, dia dibawa ke hospital dan doktor menyarankan supaya dia menjalani pembedahan.

Klik untuk gambar besar

"Namun, saya minta untuk melakukan rawatan tradisional terlebih dahulu. Alhamdulillah, selepas empat hari, saya dapat lihat keadaan tangan saya beransur baik dan bengkaknya pun semakin berkurangan.

"Insya-Allah, dalam masa dua minggu hingga sebulan, saya sudah boleh tanggalkan anduh yang saya pakai sekarang," jelasnya.

Black berkata, walaupun terpaksa memakai anduh, itu tidak menjejaskan jadual kerjanya kerana dia masih boleh membuat persembahan.

Black mula aktif dalam sukan permotoran lasak ini sejak dua tahun lalu selepas diperkenalkan rakannya yang juga pelawak, Achey Bocey.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABANG YASIN SULAIMAN TERHARU TERIMA SOKONGAN MORAL KENALAN ADIKNYA

"Baru-baru ini pun saya bertemu ramai kumpulan-kumpulan nasyid. Semua bertanyakan berkenaan Yasin dan kata mereka berikan sokongan penuh kepadanya. Alhamdulillah... masa peguam, Yusmadi Yusoff jumpa dia sebelum ini keadaan dia nampak okey. Tapi dah tentulah ini satu persekitaran baru untuk dia.

"Jadi Yusmadi cuba menenangkan dia. Yang penting kita nak dia stabil. Insya-Allah...," tutur Abang penyanyi, Yasin Sulaiman iaitu Zain Sulaiman, 50, YANG melahirkan perasaan terharu terhadap sokongan rakan-rakan adiknya yang kini berada di Penjara Sungai Buloh.

Menurutnya, dia menerima banyak panggilan telefon daripada mereka yang melahirkan sokongan serta mahu melawat Yasin untuk memberikan kata-kata semangat. Zain berkata, Yasin pernah memberitahunya bahawa dia hanya mahu menjadi lebih baik dan dia memahami apa sebenarnya yang dimaksudkan.

"Yasin sebenarnya tak suka susahkan orang dan tak cerita dengan orang apabila dia mengalami masalah walaupun masalah perubatannya. Sebolehnya dia cuba cari jalan penyelesaian, cuba selesaikan masalahnya.

Jadi itulah... dia beritahu saya orang mungkin bila tengok dari luaran nampak semua okey. Tapi didalamnya dia sedang bertarung dengan penyakit yang dihadapinya. Itulah yang diceritakan kepada saya," katanya.

Klik untuk gambar besar

Zain berkata, seluruh keluarganya amat memahami masalahnya serta memberikan sokongan yang tidak berbelah bahagi kepada adiknya.

"Kita memang bersama dia. Dia pesakit dan bukannya penjenayah. Itu pendirian kami. Kita memang tahu keadaannya. Ramai di luar mungkin tak tahu sejarah masalah kesihatan dia, masalah bipolar dia. Kita di pihak keluarga, malah rakan-rakan nasyid dia semua tahu masalah ini.

"Kalau tengok dalam video-video di YouTube, Yasin memang menaikkan kesedaran awam berkenaan penyakit bipolar dan keadaannya. Dia dah umumkan pada orang dan sesuatu yang harus dihadapi berterusan," katanya yang mengharapkan masyarakat tidak berterusan mengecam adiknya.

Penyanyi lagu 'Mimpi Laila' ini menghidap bipolar serius sejak 2009 dan pernah dimasukkan ke Wad Psikiatri HUKM (kini Hospital Canselor Tuanku Muhriz UKM) pada tahun sama dan sejak itu berada di bawah pengawasan doktor pakar. Dia juga mengambil ubat berterusan dan episod paling teruk dilaluinya berkaitan bipolar ialah pada 2009, 2013 dan 2018.

Terdahulu, Yasin tidak dibenarkan ikat jamin oleh Mahkamah Sesyen dan Majistret atas dua pertuduhan mengedar dan menanam 17 pokok ganja di kediamannya di Persiaran Surian Damansara Indah Resort Home, PJU 3 Kota Damansara dan menetapkan 18 Mei untuk sebutan semula kes.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SITI NURHALIZA DIABADIKAN DI WALK OF FAME, ADELAIDE

"Alhamdulillah, terima kasih semua yang menyokong saya tanpa jemu, peminat-peminat saya yang selalu ada dalam susah dan senang. Ini untuk anda yang bersama-sama saya selama ini.

"Nanti kalau ke Adelaide lagi, bolehlah saya ambil gambar dengan Walk Of Fame sendiri, tak sangka sebenarnya," demikianlah kata penyanyi nombor satu negara Datuk Seri Siti Nurhaliza yang berkongsi berita gembira itu menerusi laman Instagram miliknya.

Baru-baru ini Siti Nurhaliza atau lebih mesra disapa Tokti telah diumumkan sebagai antara tiga selebriti dan pengkarya yang nama mereka bakal diabadikan di Walk Of Fame bertempat di Sungai Torrens, Adelaide, Australia.

Dalam entri tersebut, Siti yang melakukan hantaran semula daripada muat naik pengurusnya, Rozi itu mengucapkan syukur dan berterima kasih kepada peminat beliau.

Klik untuk gambar besar

Untuk makluman, Siti merupakan penggiat seni Malaysia pertama yang mendapat pengiktirafan itu di sana. Difahamkan, Siti dipilih selepas memcahkan rekod undian terbuka yang dijalankan secara dalam talian dan penyanyi lagu 'Bidadari Syurgamu' itu berjaya memenangi kategori Pilihan Ramai.

Menyertai Siti untuk diberi pengiktirafan itu adalah dua lagi selebriti dan penggiat seni yang terpilih, iaitu pemuzik terkenal Australia, William Barton yang terpilih menerusi kategori Pilihan AFCT dan penari Australia, Frances Rings yang terpilih menerusi kategori Pilihan Pengkritik.

Siti pernah membuat persembahan di 'Adelaide Festival Centre, OzAsia Festival' pada tahun 2019. Beberapa minggu lalu, Siti mencuri tumpuan peminat selepas tersenarai antara 100 Selebriti Asia Pasifik yang paling berpengaruh.

www.myartis.com / Sumber & foto: Astro Gempak & Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKTIVIS FAHMI REZA DIREMAN SEHARI, SUSULAN #DENGKIKE BERTUJUAN HINA PERMAISURI AGONG

Aktivis terkenal, Fahmi Reza telah direman sehari bagi membantu siasatan, susulan mengenai penahanannya yang didakwa telah menghina Raja Permaisuri Agong.

Perkara tersebut disahkan Pengarah Jabatan Siasatan Jenayah (JSJ) Bukit Aman, Datuk Huzir Mohamed: "Fahmi direman satu hari pada Sabtu untuk siasatan polis," katanya kepada sebuah media seperti dilaporkan pada semalam.

Jumaat lalu, Huzir memaklumkan Fahmi Reza atau nama sebenarnya Fahmi Reza Mohd Zarin telah ditahan di sebuah lokasi di ibu negara dan difahamkan sebanyak 7 orang anggota dikerahkan untuk menahan aktivis tersebut.

Klik untuk gambar besar

Penahanan itu dilaksanakan selepas satu laporan polis telah diterima oleh pihak berkuasa di mana satu hantaran menggunakan akaun Facebook dan Twitter Fahmi Reza yang didakwa telah menghina Raja Permaisuri Agong, Tunku Azizah Aminah Maimunah Iskandariah.

Hantaran tersebut mengandungi sekeping gambar Raja Permaisuri Agong berserta tanda pagar #Dengkike. Siasatan telah dijalankan oleh Unit Siasatan Jenayah Terkelas (UJST), Bahagian D5, JSJ Bukit Aman mengikut Seksyen 4(1) Akta Hasutan 1948 dan Seksyen 233 Akta Komunikasi dan Multimedia 1998.

www.myartis.com / Sumber: Sinar Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HASIL SIASATAN MUFTI DI JPN - NUR SAJAT SAH LELAKI

"JPN sahkan lelaki, wajib tunai umrah ikut jantina asal," demikian kata Mufti Wilayah Persekutuan Datuk Seri Dr Zulkifli Mohamad al-Bakri mengenai status jantina Sajat yang disahkan sebagai seorang lelaki.

Dr Zulkifli Mohamad berkata demikian apabila dia sendiri bertemu dengan pihak Jabatan Pendaftaran Negara (JPN) semalam bagi mengetahui tentang status jantina Sajat yang menjadi tanda-tanya ramai pihak.

"Berdasarkan maklumat pengesahan daftar kad pengenalan penama yang diperoleh melalui JPN, nama yang tertera adalah Muhammad Sajjad bin Kamaruz Zaman.

"Jantina penama didaftarkan sebagai lelaki. Semakan lanjut pada sijil kelahiran beliau juga mendapati penama dilahirkan sebagai lelaki," ujarnya dipetik sebagai berkata.

Dalam hal ni, pindaan jantina turut ‘tidak dibenarkan’ kecuali mendapat perintah mahkamah. Sehubungan itu, adalah wajib bagi seorang transgender menunaikan umrah mengguna jantina asalnya.

"Maka pendirian Pejabat Mufti Wilayah Persekutuan (PMWP) berkenaan jantina beliau adalah berdasarkan apa yang tertera dalam daftar kad pengenalannya dan sijil kelahirannya.

Klik untuk gambar besar

"Justeru, segala hukum hakam ibadat hendaklah diikut secara lelaki. Walaupun umrahnya sah jika mematuhi rukun umrah, perbuatannya tetap haram dan dikira berdosa. Malah dia boleh dikenakan dam (denda) kerana melanggar umrah wajib," tambah Dr Zulkifli Mohamad bagi menjelaskan kekeliruan yang wujud.

Sementara itu, semalam agensi pelancongan yang membawa Nur Sajat mengerjakan umrah mengesahkan bahawa rombongan usahawan kosmetik itu sudah dibawa keluar dari Tanah Suci.

Namun begitu, Pencetus Ummah (PU) Amin yang kini berada di Tanah Suci sebagai mutawif memberitahu beberapa jemaah memaklumkan yang mereka masih terserempak dengan Sajat yang lengkap bertudung ketika melakukan ibadah Saei.

Malah sekeping foto juga tular memaparkan Sajat yang sedang khusyuk berdoa di depan pintu multazam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAKWAAN BERTUNANG DENGAN ENGKU EMRAN - NOOR NABILA ENGGAN KOMEN

Baru-baru ini timbul gosip Noor Nabila mengenai dakwaan dia sudah bertunang dengan ahli perniagaan, Engku Emran Engku Zainal Abidin dan ia telah hangat diperkatakan.

Nabila ketika dihubungi bagi bertanyakan berhubung gosip tersebut bagaimana enggan mengulas lanjut dan mengesahkan berita itu yang tular di media sosial sejak semalam.

"Buat masa sekarang tidak ada apa yang saya nak komen," demikianlah jawab Nabila yang merupakan kakak kepada selebriti terkenal Noor Neelofa.

Klik untuk gambar besar

Khabar angin percintaan mereka mula tercetus selepas tular sebuah video yang memperlihatkan Engku Emran yang juga bekas suami pelakon terkenal Erra Fazira dan pelakon Indonesia, Laudya Cynthia Bella menghadiri sesi ceramah di kediaman Nabila, baru-baru ini.

Bapa kepada seorang cahaya mata itu juga dilihat menikmati hidangan makan malam bersama ahli keluarga Nabila selepas sesi ceramah terbabit berakhir.

Sebelum ini, hubungan pasangan itu turut menjadi tumpuan netizen apabila gambar mereka berbasikal bersama rakan lain dimuat naik di Instagram milik rakan-rakan mereka.

Tinjauan di laman Instagram Nabila juga mendapati dia pengikut Engku Imran di media sosial sama. Bagaimanapun, Engku Emran tidak mengikuti Nabila di Instagram.

Nabila pernah berkahwin dengan pelakon Sharnaaz Ahmad, namun bercerai Julai tahun lalu selepas hampir setahun berdepan kemelut rumah tangga. Mereka dikurniakan anak lelaki, Jebat Jayden.

Engku Emran juga berpisah dengan Laudya Cynthia Bella, Julai tahun lalu selepas dua tahun mendirikan rumah tangga. Terdahulu, hasil perkahwinan dengan Erra mereka dikurniakan anak perempuan, Engku Aleesya.

www.myartis.com / Sumber & foto: Harian Metro, Instagram Noor Nabila & Engku Emran

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BEKAS PENYAMPAI RADIO, SUBI KEMBALI KE RAHMATULLAH

Takziah kami ucapkan kepada keluarga bekas penyampai radio Era FM dan Suria FM iaitu Subi, 55, atas pemergiannya yang meninggal dunia di Unit Rawatan Rapi (ICU), Hospital Serdang, di sini, selepas menjalani pembedahan buang usus, jam 1.38 petang ini.

Anak sulungnya, Nur Adibah, 24, berkata, arwah ayah menjalani pembedahan buang usus sepanjang 1.8 meter, jam 3.30 petang semalam. Sebelum itu, Nur Adibah berkongsi, arwah dibawa ke Hospital Serdang selepas mengadu sakit perut dan muntah.

"Bagaimanapun, badannya sudah tidak boleh menerima semua antibiotik diberikan. Arwah menghembuskan nafas terakhir selepas azan zohor. Kami tak sangka arwah ada masalah pada bahagian perut. Doktor mengesahkan ada saluran tersumbat pada bahagian usus dan pusatnya juga bengkak.

"Disebabkan itu, doktor perlu membuat pembedahan segera bagi mengetahui punca penyakit. Ini kerana jangkitan kuman merebak ke buah pinggang dan beberapa bahagian lain hingga menyebabkan keadaan arwah ayah semakin kritikal.

Klik untuk gambar besar

"Doktor memberi pilihan sama ada menjalani pembedahan atau tidak. Jika tidak dibedah, jangkitan kuman boleh merebak ke bahagian lain. Jika dibedah pula, risikonya tetap tinggi kerana denyutan jantung arwah sangat lemah.

"Kami akur menandatangani untuk menjalani pembedahan," kata Nur Adibah yang turut memaklumkan jenazah arwah ayahnya akan dikebumikan di Tanah Perkuburan Islam Dengkil, Sepang pada petang ini.

Sebelum ini, arwah dilaporkan mengalami masalah hilang pendengaran sejak 2017. Disebabkan itu, arwah juga mengalami masalah keseimbangan badan hingga pernah jatuh di rumah dan kepalanya terhantuk di bucu meja.

Sejak itu, arwah menjadi semakin pelupa, malah pernah terbabit dengan kemalangan jalan raya, Ogos tahun lalu.

Subi atau nama sebenarnya, Subarma Mohtaruddin mendirikan rumah tangga dengan Aishah Saironi, 57. Mereka dikurniakan dua cahaya mata, Nur Adibah dan Muhammad Yusof, 19.

Selepas tamat kontrak bersama Suria FM pada penghujung 2017, arwah Subi mengendalikan radio internet dan sistem karaoke sendiri.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA DANISH DIKECAM TAMPIL SEKSI - NETIZEN TERINGAT MASA KHATAM AL-QURAN

Perkongsian Nora Danish di laman Instagram miliknya sejak beberapa hari lalu itu menjadi perhatian ramai apabila pelakon itu dilihat tidak lokek untuk berkongsikan gambar-gambar percutiannya bersama rakan-rakan di Langkawi.

Namun, ramai yang kurang senang dengan penampilan isteri kepada Nedim Nazri itu yang dilihat agak seksi. Paling menjadi bualan, foto memaparkan Nora memakai gaun warna pink paras lutut yang mendedahkan kulitnya yang putih melepak.

Rata-rata netizen membanjiri ruangan komen Instagram pelakon tersebut serta mengecam cara pemakaiannya yang tidak sesuai dengan statusnya sebagai ibu anak dua.

Klik untuk gambar besar

Kata netizen lagi, dengan keadaan dunia sekarang berdepan pandemik Covid-19 sepatutnya lebih mendekatkan diri kepada Allah. Ujar netizen lagi, Nora sememangnya cantik, namun lebih cantik jika berpakaian menutup aurat.

Dalam ada itu, ada yang mengaitkan pemakaiannya dengan video khatam Al-Quran yang dimuat naik olehnya dimana Nora menitiskan air mata kerana berjaya khatam pada 10 malam terakhir pada Ramadan lalu.

Meskipun pelbagai kata-kata negatif dan kecaman diterima, namun Nora enggan ambil pusing dengan apa yang diperkatakan netizen.

www.myartis.com / Sumber & foto: Rotikaya, Cari Forum & Instagram Nora Danish

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELVINA REDA KANDUNGAN CECAH 3 BULAN ALAMI KEGUGURAN, DEGUPAN JANTUNG BAYI TERHENTI

"Kami dapat tahu degupan jantung baby telah terhenti seminggu sebelum raya dan kata doktor biasanya akan keluar sendiri secara semula jadi. Namun semalam, mula terasa sakit dan saya terus ke hospital.

"Doktor akan melakukan prosedur untuk membersihkan rahim pada hari ini (Selasa)," jelas pelakon Datin Elvina Mohamad yang berkongsi khabar duka dimana dirinya mengalami keguguran pada usia kandungan memasuki tiga bulan.

Elvina atau nama sebenarnya Norazlina Mohamad, 27, memberitahu dia sedar jantung bayi dalam kandungannya berhenti selepas melakukan pemeriksaan doktor sebelum sambutan Hari Raya Aidilfitri lalu.

Dalam pada itu, Elvina turut meluahkan perasaan sedih kerana terlalu berharap akan memperoleh anak kedua memandangkan anak pertamanya, Karl Mateen sudah berusia tiga tahun. Bagaimanapun, pelakon drama 'Seadanya Aku ini reda' dengan apa yang berlaku.

Klik untuk gambar besar

"Ketika awal tahu tentang degupan jantung bayi telah terhenti memang rasa down sebab memang saya merancang untuk hamil tahun ini. Saya anggap tiada rezeki dan ini adalah ketentuan Allah," ujarnya yang dipetik sebagai berkata kepada mStar.

Sementara itu, suami Elvina iaitu Datuk Mohd Haniff Borhan memberitahu keguguran berlaku bukan disebabkan aktres itu terlalu aktif bekerja. Haniff menganggap tiada rezeki buat mereka untuk memiliki cahaya mata kedua dalam masa terdekat.

"Doktor maklumkan punca keguguran bukan sebab aktif bergerak atau bekerja kerana rahim isteri sangat kuat dan disebabkan itu kandungan tidak keluar secara semula jadi. Seperti kata orang mengikut perspektif Islam, mungkin anak ini tidak mahu dilahirkan ke dunia. Jadi ia bukan rezeki kami," tuturnya.

Untuk makluman, Elvina dan Haniff mendirikan rumah tangga pada 8 Mac 2018 dan mereka telah dikurniakan seorang cahaya mata iaitu Karl Mateen, 3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAKIT MATA KRONIK - SUHAIMI SAAD DEDAH PERAWAT PERCAYA MUNGKIN BUATAN ORANG

"Kalau berjumpa doktor, mereka akan membuat imbasan berdasarkan fakta saintifik. Apabila saya merujuk ustaz dan perawat, memang ada kemungkinan berkaitan dengan unsur-unsur (ilmu hitam) itu. Allahualam.

"Saya percaya dengan ilmu sihir dan santau tapi saya juga berikhtiar secara rawatan fizikal dan rohani. Saya juga percaya pada ubat-ubatan," demikianlah kata bekas penyanyi nasyid kumpulan InTeam, Suhaimi Saad yang tidak menolak ada kebarangkalian sakit mata kronik yang dialaminya sejak setahun lalu ada gangguan daripada ilmu hitam.

Berkongsi sedikit sebanyak tentang perkara tersebut dalam sesi siaran langsung di Instagramnya pada pagi Jumaat, Suhaimi akui ada dalam kalangan perawat dan golongan ustaz yang khuatir kesakitan dialaminya berkait dengan buatan orang.

Bagaimanapun, ketika ditanya tentang kaedah rawatan tradisional yang dilakukan untuk menyembuhkan sakit matanya, Suhaimi enggan mengulas lanjut: "Cara tradisional itu biarlah rahsia. Saya tiada komen sebab tahu ramai haters yang akan mengecam kalau salah jawab," tambahnya.

Klik untuk gambar besar

Menceritakan lebih terperinci sakit mata yang dialaminya, kata Suhaimi penglihatannya menjadi kabur, kelabu dan silau hingga membataskan pergerakan hariannya. Justeru, Suhaimi memerlukan bantuan dari isterinya, Ina Naim untuk melakukan tugas harian.

"Ada kata saya nak tagih simpati, tidak, itu semua bohong. Ya, memang betul mata saya masih nampak, saya masih boleh membaca cuma ia terhad.

"Mata saya tiada katarak dan tiada selaput. Mungkin masalah dalaman. Allah nak bataskan penglihatan  supaya saya tidak berbuat dosa mata dan tengok benda-benda tak elok.

"Saya reda kalau disembuhkan atau tidak sebab saya sudah terbiasa dengan keadaan ini. Banyak hikmahnya apabila mata saya tak nampak. Saya tak mengata orang dan tak berfikiran negatif.

"Tapi saya nak berubat sebab saya fikirkan tanggungjawab. Apabila mata kabur, saya susahkan Ina untuk memandu ke sana ke sini buat kerja. Saya nak membaca sekarang pun terpaksa minta tolong anak-anak," ujarnya.

Suhaimi pernah mendapatkan konsultasi untuk rawatan lasik namun terpaksa menangguhkan hasratnya ekoran kos rawatan terlalu tinggi mencecah RM8,000 hingga RM12,000.

"Oleh itu, saya ikhtiarkan cara yang mudah dan murah yang lain seperti urutan mata, makanan tambahan dan kaedah rawatan tradisional. Yang penting cara itu halal dan saya sentiasa yakin yang menyembuhkan itu Allah," katanya.

Sesi siaran langsung itu dihujani dengan pelbagai pertanyaan dari pengikutnya di Instagram selain mendoakan kesejahteraan penyanyi tersebut.

www.myartis.com / Sumber & foto: Astro Gempak & Instagram Suhaimi Saad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KHIR RAHMAN PENGSAN DI LOKASI - JOEY MOHON DOAKAN CEPAT SEMBUH

"Khir tidak cukup rehat, makan pun tak... Tambah lagi dengan cuaca panas. Dia pula kalau buat kerja (berlakon) memang akan beriya-iya (bersungguh). Dia memang akan fokus pada kerja dia dan tak pedulikan benda lain sehinggalah benda yang dia buat tu selesai.

"Saya dimaklumkan Khir jatuh ketika sedang menjalani penggambaran. Doakan kesihatan Khir semoga dia cepat sembuh," kata pelakon dan pelawak Joey Daud yang memohon semua mendoakan kesihatan sahabatnya, pelakon Khir Rahman yang tiba-tiba jatuh pengsan di lokasi penggambaran.

Ketika dihubungi, Joey memberitahu dia dimaklumkan oleh pengurus Khir bahawa pelakon tersebut tidak cukup rehat. Joey berkongsi mengenai berita kurang baik tersebut di akaun sosial Instagramnya pada Khamis dan telah mendapat reaksi daripada rakan-rakan pelawak dan selebriti tanah air.

Klik untuk gambar besar

"Ya Allah.. adakah ujian ni membuatkan kami lebih kuat.. aku percaya ada hikmahnya.. Saya bermohon sama-sama berdoa ke atas abang k rahman supaya cepat sembuh.. Aamiin @kei_ramoss @vicha_barbie @jbornofficial @zonlawak @astrogempak," tulis Joey di Instagram.

Joey dan Khir berpasangan dalam program realiti Muzikal Lawak Superstar (MLS) bersama Vicha, menerusi kumpulan Jborn. Dalam pada itu, Vicha turut dihubungi untuk mengetahui tentang persembahan mereka di MLS malam ini (Jumaat).

Menurut Vicha Jborn mungkin akan beraksi tanpa Khir dan pihak produksi juga sudah meminta mereka untuk menukar jalan cerita: "Saya dan Joey percaya ada hikmah di sebalik apa yang berlaku. Kami mahu Khir berehat dan cepat sembuh supaya dia boleh kembali bersama Jborn. Kami juga telah menukar jalan cerita untuk dibawa ke pentas MLS malam ini. Kami akan buat yang terbaik untuk Khir".

www.myartis.com / Sumber & foto: Astro Gempak & Instagram Joey Daud

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ORANG HUTANG AKU ADA" - AIMAN HAKIM NAFI DAKWAAN FATHIA

"Pertama sekali aku tak pernah hutang dengan siapa-siapa sebaliknya orang hutang aku ada. Ini adalah bisnes. Ia adalah saham.

"Ada keuntungan dan kerugian. Fakta!," demikian tulis pelakon Aimah Hakim Ridza menerusi InstaStory yang tampil menjelaskan dakwaan dibuat bekas teman wanitanya, Fathia Latiff berhubung dakwaan dia masih belum melangsaikan hutang dengan aktres itu.

Terdahulu, Fathia menerusi Instagram miliknya (sebelum status dipadamkan) mendedahkan Aiman masih belum membayar hutangnya selain bertindak menyekat nombor telefonnya apabila dia meminta aktor itu membayar kembali wang tersebut.

Bagaimanapun pelakon drama 'Ariana Rose' itu yang turut menggelar Aiman sebagai lelaki dayus ini tidak menyatakan jumlah wang yang dipinjam kepada pelakon drama 'Girlfriend Aku Dari Neraka' tersebut.

"Ni lagi sorang! Duit aku bila nak bayar? Bila minta duit 'block' panggilan. Kalau handsome takpe la juga. Dayus detected #rempitModeOn @aimanhakimredza," tulis Fathia.

Klik untuk gambar besar

Status Fathia itu menimbulkan reaksi kurang senang ramai pihak terutamanya dari kalangan rakan seperjuangan dalam bidang seni sendiri kerana ia disifatkan memburukkan lagi pandangan masyarakat terhadap golongan artis.

Fathia yang pernah bercakap mengenai perkara ini dalam satu siaran langsung di Instagramnya itu dikatakan telah melaburkan wang berjumlah RM 20,000 untuk sejenis perniagaan di bawah Aiman Hakim.

Bagaimanapun, pelaburan itu mengalami kerugian dan dia hanya menerima pulangan wang berjumlah RM 3,000. Fathia dipercayai mahu Aiman memulangkan baki wang pelaburan tersebut.

Menjawab tuduhan itu, Aiman memberitahu alasan dia menyekat nombor telefon Fathia adalah disebabkan aktres itu merepek dan menggunakan kata-kata kesat walaupun dia bercakap dengan baik.

Bagaimanapun kata Aiman, dia meminta semua mendoakan yang terbaik buat Fathia selain menasihati pengikutnya agar menggunakan media sosial untuk perkara berfaedah.

"Alasan aku 'block' adalah disebabkan you merepek dan mencarut walaupun aku bercakap dengan baik. Pada semua netizen yang positif terima kasih dan aku maafkan yang lain-lain tapi paling terbaik adalah gunakanlah media sosial sebagai benda berfaedah.

"Doakanlah benda yang baik untuk dia," katanya yang pernah menjalinkan hubungan cinta dengan Fathia selama dua tahun namun mereka berpisah pada 2015.

Bagaimanapun setahun selepas berpisah, Fathia pernah memberitahu hubungannya dengan Aiman kembali pulih sebagai kawan bagi memenuhi tuntutan agama Islam yang melarang memutuskan silaturahim sesama manusia.

Sebelum ini, Fathia pernah bertindak memuat naik gambar penyanyi remaja Ismail Izzani yang sedang berpeluk dengan Zarina Anjoulie dipercayai di sebuah kelab di Instagramnya.

Peliknya kalau betul ingin menuntu hutang dari Aiman selepas menelefonnya, mengapa memadam kembali posting terbabit di laman sosial? Apa sebenarnya Fathia ingin buktikan?

www.myartis.com / Sumber: mStar & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADIK HELIZA NAFI DAKWAAN DILAMAR SHUIB

"Terkejut macam mana wujud gosip itu… memang tak benar sama sekali. Rasanya Shuib pun terkejut agaknya sebab kami memang tak pernah berjumpa, tak pernah berhubung dan tak pernah ada urusan.

"Semasa saya dapat tahu berita ini saya baru balik kelas, ada orang tag di Instagram... tertanya bila masa pula kena kaitkan dengan Shuib ni? Terkejut tapi tak ada la ambil masa lama sangat sebab tahu benda ni tak betul.

"Saya hanya kenal dia sebagai pelawak dan artis sahaja, tak kenal secara peribadi," itulah kata adik kepada Datin Seri Heliza Helmi iaitu Hazwani Helmi yang menjelaskan khabar angin dia dilamar Shuib Sepahtu tidak benar sama sekali serta mengakui terkejut mendengar gosip berkenaan apatah lagi dia tidak kenal pelawak itu secara peribadi.

Klik untuk gambar besar

Tiada angin tiada ribut, baru-baru tular di media sosial apabila Hazwani dikaitkan dengan Shuib. Hazwani berkata dia masih sibuk dengan pengajian serta meminta netizen supaya menapis berita yang dibaca di media sosial terlebih dahulu.

"Tak tahulah orang reka ke apa cerita itu... zaman sekarang ni apa-apa gosip kena tapis dulu. Perjalanan saya pun jauh lagi, sekarang ni pun tengah sibuk dengan pengajian sarjana muda. Apa-apa pun saya sentiasa mendoakan yang terbaik untuk semua pihak," ujarnya.

Menurut Hazwani, dia kini memberi tumpuan kepada pelajaran memandangkan dia masih lagi menuntut di Universiti Islam Antarabangsa (UIA) dalam bidang psikologi.

"Jauh lagi perjalanan saya. Sekarang saya nak habiskan pengajian saya dalam bidang psikologi. Insya-Allah, Ogos nanti saya akan tamat belajar," katanya.

Terbaru, Hazwani bakal membintangi filem bercorak perjuangan di Palestin berjudul 'Road to Heaven' dan akan bergandingan dengan kakaknya dan Josiah Lim.

Terdahulu, Shuib pernah ditanya beberapa media mengenai hubungan cintanya dan dikaitkan dengan beberapa nama wanita antaranya Hazwani dan penyanyi, Siti Nordiana.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMAM PANAS 40 DARJAH - LEEZ SAMBUT BIRTHDAY AEPUL DI HOSPITAL

Menerusi entri yang dimuatnaik di laman Instagram, penyanyi dan pelakon Leez Rosli terpaksa akur menyambut ulang tahun kelahiran suaminya, penyanyi utama kumpulan Drama Band, Aepul Roza di hospital selepas mengalami demam panas yang teruk, dengan kepanasan 40 darjah.

Leez atau nama sebenarnya Rosliza Binti Rosli, juga memohon semua agar dapat mendoakan kesihatan suaminya yang dikahwininya pada tahun 2015 dan dikurniakan seorang cahaya mata perempuan itu: "Cinta sampai mati. Happy Birthday Daddy syg.. Semoga yang baik-baik sahaja buat ampa.. 😘❤.

"Tahun ni besday sambut kat spital sebab Daddy demam panas.. Mohon semua doa kan kesihatan suami hakak.. Aepul Roza demam over 40 degree.. 😔 *Dah tuo mcm lg hensem ni 😍," tulis Leez yang memuatnaik foto bersama anak dan suami yang kelihatan tua selepas menggunakan FaceApp.

Klik untuk gambar besar

www.myartis.com / Sumber & foto: Astro Gempak, Instagram Leez Rozli & Aepul Roza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU TAK ADA (JODOH), SAYA DAH SEDIAKAN TABUNG RUMAH ORANG TUA-TUA MEWAH PUNYA..." - SHARNAAZ AHMAD

"Sebab posting saya nak cari pasangan bukan dalam kalangan artis, rata-rata sudah salah anggap. Saya tidak mencari, kalau Allah dah tentukan saya ini ada isteri, saya terima.

"Jebat ada Mummy baru yang pasti bukan pelakon!" tulis pelakon Sharnaaz Ahmad menerusi Insta Story miliknya, dimana dia tampil membuat penjelasan tentang kenyataan tidak mahu bakal teman wanitanya dalam kalangan pelakon yang sudah disalah anggap oleh sesetengah pihak.

Jelas Sharnaaz atau nama penuhnya Sharnaaz Ahmad Basir Ahmad, 38, sekiranya tidak bertemu jodoh dia sudah menyediakan simpanan untuk menetap di rumah orang tua.

"Kalau tak ada (jodoh), saya dah sediakan tabung rumah orang tua-tua mewah punya, pakai jaket bulu warna merah sambil hisap cigar, tengok hujan rintik-rintik ikut tingkap. Ada juga kawan boleh main dam, tak pun snuker lucky ball," ujarnya.

Klik untuk gambar besar

Sebelum ini, pelakon itu memberitahu, keputusannya adalah muktamad untuk tidak menjalinkan hubungan dengan wanita dari industri yang sama. Selain itu, katanya, dia mahu mencari seorang wanita yang sederhana sebagai teman hidup.

Dalam pada itu, Sharnaaz ada memaklumkan bahawa dirinya sedang berkawan rapat dengan seseorang, namun enggan berkongsi cerita peribadi secara terbuka.Sebaliknya, Sharnaaz hanya berserah pada jodoh.

Malah nama pelakon Amelia Christie menjadi sebutan ramai selepas sahabat karib bekas isterinya, Noor Nabila iaitu Rosix yang dikatakan terlepas menyebut nama wanita berkenaan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU ELAK ANASIR NEGATIF - IZARA AISHAH MASIH TUTUP KOMEN

Tidak berganjak dengan pendirian menutup ruang komen di media sosial kerana tidak mahu memberi ruang kepada warganet menyebarkan anasir negatif, pelakon Izara Aishah berkata dia kesal platform untuk mendekati peminat disalah guna segelintir pihak sehingga dia terus berpegang dengan prinsip itu.

"Pada pendapat saya, masyarakat perlu tahu membezakan antara kebebasan bersuara dan sikap biadap. Ini terutama dalam kalangan anak muda yang mempunyai dua karakter dan lantang bersuara di alam maya. Saya tidak mahu memberi ruang kepada segelintir pihak bersikap kurang sopan di akaun saya. Apatah lagi kata-kata negatif itu dilemparkan terhadap keluarga dan teman-teman. Jadi, lebih baik, saya menjauhkan diri daripada unsur negatif begitu," katanya.

Namun, Izara berkata, ada ketikanya, untuk tujuan penting, dia membuka ruangan komen bagi mendapatkan maklum balas pengikut mengenai sesuatu perkara: "Benar, ada kala saya buka ruang komen kerana ingin berkomunikasi dengan peminat.

Klik untuk gambar besar

"Bagi saya, media sosial adalah medium paling efektif. Malah, saya turut mempromosikan produk dihasilkan rakan selebriti. Namun, peluang berniaga terhad kerana saya menutup ruangan komen, jadi kerana itulah sekali-sekala saya membuka komen,” katanya.

Dalam perkembangan terbaru, isteri kepada ahli perniagaan, Muhammad Adib Khalid itu menjalin kerjasama menghasilkan tuala wanita jenama Enya bersama Elaine Hong, yang dilancarkan di ibu negara, baru-baru ini. Izara berkata, produk itu bukan sahaja memenuhi keperluan wanita, malah menitik beratkan kesihatan dalaman.

www.myartis.com / Sumber & foto: Berita Harian & Instagram Izara Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - ERRA FAZIRA & ENGKU ALEESYA

Posing terbaru Erra Fazira dan anaknya Engku Aleesya yang makin membesar dan comel. Apa yang menarik, Erra masih melakukan Body Fitness di Gym untuk mengekalkan bentuk tubuhnya yang mulus. Heh.

Jom tengok..!

Klik untuk imej besar...

Sedang melakukan Body Fitness di Gym...


SETAHUN TANPA TAWARAN - JOHAN AS'ARI RASA SYUKUR DAPAT 'KERJA'

Pelakon Johan As'ari, 33, meluahkan rasa syukur apabila akhirnya ditawarkan 'pekerjaan' hari ini selepas setahun tidak menerima tawaran berlakon. Johan ketika dihubungi berkata, berita gembira itu dimaklumkan pengurusnya, Marina Juki menerusi aplikasi WhatSApp pada jam 10.29 pagi.

"Saya menadah kesyukuran kepada Allah SWT atas rezeki yang dikurniakan. Saya menghargai Harian Metro yang menyiarkan keperitan hidup saya ekoran tiada kerja sejak setahun," katanya yang akan menjayakan sebuah program komedi, 'All Star Buka Panggung' terbitan sebuah stesen televisyen berbayar.

Katanya, dia akan memulakan penggambaran pada 1 Ogos ini dan terbabit dengan program itu sebanyak tiga episod: "Bagi setiap episod saya akan dibayar RM3,000 dan ini rezeki terindah buat saya," tuturnya yang sebelum ini mengakui dirinya ego dan keras kepala hingga menyebabkan pengarah produksi dan stesen televisyen serta tidak ada tawaran berlakon.

Pelakon yang melonjak menerusi watak Botak dalam drama dan filem 'Juvana' itu akhirnya memohon maaf kepada semua dan berjanji tidak akan mengulangi kesilapan lalu. Tidak sampai 24 jam kisahnya disiarkan, Johan akhirnya ditawarkan 'pekerjaan'.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 TAHUN TIADA ANAK - MIZZ NINA TAK PUTUS ASA, BERSYUKUR

Selepas tujuh tahun berkahwin dengan vokalis kumpulan Hujan, Noh Salleh, 33, pengacara dan aktivis kemanusiaan Mizz Nina, 38, mengakui dia tidak pernah berputus asa mendapatkan cahaya mata.

Menurut pemilik nama sebenar, Shazrina Azman, 38, dia dan suami pernah mencuba kaedah rawatan moden iaitu teknik persenyawaan In-Vitro (IVF) dan pernah berkongsi mengenainya dalam blog sebelum ini.

Tidak pernah menganggap ketiadaan cahaya mata sebagai suatu kekurangan, Mizz Nina berkata, dia sentiasa bersyukur dengan rezeki yang diberi Allah.

"Kalau ada rezeki, Allah nak bagi saya anak, Alhamdulillah. Kalau Allah tak bagi pun, saya tetap bersyukur... Ini bermakna, saya ada tugas berbeza.

Klik untuk gambar besar

"Mungkin Allah tak bagi saya anak sekarang supaya saya boleh fokus pada aktiviti kemanusiaan dan pengajian saya dalam bidang al-Quran.

"Pucuk pangkalnya, kita harus berfikiran positif dan bersyukur dengan semua yang Allah kurniakan,' ujar Mizz Nina atau nama sebenarnya, Shazrina Azman.

Belajar tidak lagi sensitif setiap kali ditanya soal zuriat, Mizz Nina menganggap kejayaan dalam hidup bukanlah semata-mata bersandarkan kepada faktor diri sudah berkahwin atau memiliki anak.

"Bagi saya, kalau nak bercakap mengenai sukses dalam hidup, tidak hanya dikaitkan dengan mempunyai anak mahupun ada suami atau isteri.

"Sukses dalam hidup bagi saya adalah akhirat. Apa yang dikira untuk ke syurga adalah perbuatan baik kita. Tiada gerenti apabila saya mempunyai suami atau anak, saya akan ke syurga," katanya yang tidak pernah berputus harap dan berusaha menimang cahaya mata.

Tidak menafikan sebelum ini dirinya agak sensitif tatkala diaju soal anak, Mizz Nina berkata, dia belajar untuk menerima semua itu secara positif.

"Alhamdulillah, rumah tangga kami bahagia dan saya bersyukur dengan kehidupan dikecapi ketika ini. Cuma saya dan suami belum ada rezeki lagi mendapat cahaya mata.

"Suami dan ahli keluarga memahami. Mereka tidak pernah mendesak dalam soal cahaya mata," tuturnya yang akan berangkat ke Turki bersama suaminya pada 26 Ogos bagi menyertai misi kemanusiaan sempena Aidiladha.

www.myartis.com / Sumber: Berita Harian & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"WALAPON BERAT.. PERIT.. HANYA ALLAH TAHU ISI HATI WALID....." - ALI PUTEH

Ahli kumpulan Puteh, Ali dilihat tetap memberikan komitmen seterusnya beri saingan menerusi persembahannya di pentas Maharaja Lawak Mega 2019 (MLM 2019), meskipun melalui dugaan berat apabila mengenang nasib anak keduanya, Sharifah Nur Ainul Mardhiah. Walaupun tiada jaminan Ainul akan pulih sepenuhnya setakat ini, Ali berharap ada perubahan positif dan tidak putus berdoa untuk anak perempuannya itu.

"Walaupon berat.. walaupon perit... hanya Allah yg maha mengetahui isi hati walid pada kamu Ainul Mardhiah... adik terus kuat...!!! Doakan walid dpt hiburkan org di Maharaja Lawak Mega malam ni (Jumaat)... walid ssh hati fikirkan kamu... doakan walid malam ni syggg... tggu walid!!!

Terdahulu, bayi berusia tidak bulan itu telah menjalani pembedahan berikutan masalah injab jantung terbaik. Ainul yang dilahirnya pada 6 Ogos lalu disahkan menghidap jaundis dan dipindahkan ke Hospital Ampang selepas lima hari dilahirnya.

Klik untuk gambar besar

Ainul kini dirawat di Hospital Serdang dan sebelum ini disahkan alami masalah injap jantung terbalik dan jantung berlubang. Selain Ainul, Ali turut mempunyai seorang lagi anak perempuan dua tahun, Sharifah Nur Aaira Qaireen.

"Maaf kan walid syg... malam ni walid hanya dpt 3ha je.. ade kekurangan persembahan walid td.. tp semua org doakan kamu syg... itu yg lebih penting dri segalanya... #prayforainulmardhiah," tulis Ali.

"Ya Allah, semoga ada keajaiban dariMU ... Perkenankanlah doa hambaMU ini Ya Allah... Sembuhkanlah anak ku, kuatkan lah anak ku menempuhi ujian ini... Amin amin YRA...," kata isteri Puteh pula.

www.myartis.com / Sumber & foto: Media Hiburan & Instagram Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CINTA ANIS AL IDRUS & RAJA AFIQ 'BERKUBUR' SEJAK DUA BULAN LALU

Harapkan panas hingga ke petang, rupanya hujan di tengahari... ikhlasnya, pepatah ini amat bersesuaian sekali dengan Raja Afiq, yang mendedahkan bahawa hubungan cintanya dengan Anis Al Idrus sudah berkubur.

Sekitar bulan lepas, ada khabar angin mengatakan hubungan cinta antara Raja Afiq dan Anis telah berakhir. Namun, Anis menyifatkan penyebaran berita berkenaan sebagai satu fitnah kerana mereka masih lagi bercinta.

Walaubagaimanapun, Raja Afiq yang tidak mahu terus menipu peminat mengesahkan beliau dan Anis sebenarnya sudah putus cinta sejak dua bulan lalu.

Raja Afiq memberitahu beliau mengambil masa untuk berterus-terang kerana sebelum ini masing-masing belum bersedia dan tidak mahu kisah putus cinta ini jadi berita hangat.

"Ketika itu, saya masih tidak berani untuk bercakap mengenai perkara ini. Tetapi apabila berfikir kembali, sampai bila saya mahu menyembunyikan kenyataan ini? Khususnya dengan peminat kerana nanti semua orang akan tahu perkara sebenar.

"Saya tiada nita untuk membiarkan orang luar berteka-teki mengenai hubungan kami. Saya juga tidak mahu perkara ini dijadikan isu, membuatkan saya membiarkan sahaja dulu sehingga bersedia untuk berkongsi mengenainya," jelas Raja Afiq.

Buat masa ini Raja Afiq enggan lagi memikirkan soal cinta dan ingin fokus kepada karier lakonannya yang baru sahaja bermula.

"Saya mahu terlebih dahulu, menggembirakan ibu dan membalas jasanya kerana dia sudah berkorban membesarkan saya dan empat lagi kakak. Mungkin sesetengah pihak tidak faham situasi ini, tetapi saya ingin menyatakan fokus utama sekarang adalah kerjaya dan keluarga.

"Mungkin Allah mahu memberikan jodoh yang lebih baik kepada saya dan Anis selepas apa yang berlaku ini," ujar dipetik sebagai berkata.

Kalau tiada jodoh hendak buat bagaimana. Apa-apa pun, hidup perlu diteruskan dan apa yang sudah berlaku pasti ada hikmahnya.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GEMPA BUMI NEW ZEALAND - INDAH LUAH RASA SYUKUR 'TERSELAMAT'

Penyanyi Indah Ruhaila yang baru melancarkan single 'Semua Untuk Cinta' itu meluahkan rasa syukur apabila dirinya 'terselamat' daripada menjadi mangsa bencana gempa bumi yang melanda New Zealand semalam.

Indah ketika dhubungi berkata, dia sepatutkan berangkat ke bumi etnik Maori tersebut pada Jumaat lalu (11 November) bagi menjalani penggambaran video muzik lagu terbaharunya tetapi terpaksa membatalkannya pada saat akhir.

Ini kerana katanya, penggambaran tersebut bertindih dengan raptai demi menjayakan persembahan sempena Anugerah Skrin 2016 (ASK2016) yang bakal berlangsung Jumaat ini.

"Patutnya 11 November lalu saya dah berangkat ke New Zealand bersama krew produksi tetapi terpaksa dibatalkan pada minit-minit terakhir selepas bertembung dengan sesi latihan serta raptai ASK2016.

"Tiba-tiba tadi kira-kira pukul 7 malam saya dapat tahu bahawa New Zealand dilanda gempa bumi. Ya Allah, terkejut saya dibuatnya.

"Apatah lagi apabila mengenangkan nasib krew produksi yang tetap meneruskan penerbangan ke sana memandangkan mereka ada urusan kerja lain yang perlu dilakukan," jelas Indah.

Semalam, gempa bumi berukuran 7.4 pada skala Richter dilaporkan melanda bandar Christchurch, New Zealand kira-kira pada pukul 12.02 tengah malam waktu tempatan.

Tambah Indah, dia sudah cuba menghubungi rakannya yang berada di sana tetapi tidak mendapat sebarang respons dan berharap pasukan produksi tersebut berada dalam keadaan selamat.

Sumber: Utusan

Foto: Indah Ruhaila IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MUAT NAIK VIDEO TIKTOK - NETIZEN 'TARBIAH' MK K-CLIQUE PAKAI GELANG & CINCIN EMAS

"Baju Melayu, songkok, gigi putih dah okay dah... Tapi pakai gelang emas. - Maaflah nak komen lelaki haram pakai emas. Tak kiralah cincin ke, gelang ke, apa-apa jenis emas lelaki haram pakai.

"Kalau tak pakai gelang kat tangan lagi manis," itulah antara komen-komen netizen yang tampil menegur aksi ahli kumpulan K-Clique, MK apabila dia dilihat memakai seutas gelang emas dan cincin menerusi video TikTok yang dimuat naiknya di laman Instagram.

Dalam video terbabit, MK yang lengkap memakai baju Melayu hijau bersongkok menarik tumpuan dan mencairkan hati ramai pengikutnya dengan gaya bersahaja.

Klik untuk gambar besar

Lebih melucukan apabila ada yang memerhatikan perubahan gigi MK yang putih berkilat dalam video tersebut. Namun, yang menjadi perbalahan apabila ada yang kurang bersetuju dan kecewa dengan MK yang memakai perhiasan emas.

Selain menyatakan pemakaian itu haram bagi seorang lelaki Islam, tidak kurang juga yang menasihati MK agar menjaga imejnya supaya tidak menimbulkan keraguan atau fitnah.

www.myartis.com / Sumber & foto: Astro Gempak & Instagram MK K-Clique

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::